Una de les prioritats en l'àmbit dels afers socials del Govern de la Generalitat de Catalunya que recull el primer eix del Pla de Govern de la novena legislatura és el de promoure la inclusió de les persones i la cohesió social, mitjançant la lluita contra les desigualtats a curt termini i la inversió social permanent per a la igualtat d'oportunitats a llarg termini.
Els objectius d'aquesta legislatura se centren a avançar en l'atenció als col·lectius més vulnerables, donar suport a la gent gran, promoure l'autonomia personal i la integració social de les persones amb discapacitat, malalties mentals i drogodependències, fomentar la igualtat entre dones i homes i l'erradicació de la violència masclista, així com a garantir els drets de les persones LGBTI, per tal que la diferència d'opció sexual no sigui cap motiu d'exclusió.
Igualment s'esmerçaran esforços per a la superació de barreres d'accessibilitat, perquè les persones amb discapacitat física, sensorial, intel·lectual o mental puguin tenir una vida quotidiana sense dificultats i perquè es faci efectiva la igualtat d'oportunitats d'accés a treball, com a primera mesura de benestar, paritat, integració i no discriminació.
Els programes de subvencions han esdevingut un dels instruments principals per assolir els objectius i les finalitats de les polítiques públiques que la legislació estableix i que es concreten mitjançant l'acció de Govern.
Les subvencions a càrrec de l'assignació tributària del 0,7% de l'impost sobre la renda de les persones físiques constitueixen una via essencial de sosteniment dels ajuts públics per a la realització de programes d'interès general.
El Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya, atribueix al Departament de Treball, Afers Socials i Famílies, entre d'altres, les competències sobre les polítiques de treball i de serveis socials.
D'acord amb el Decret esmentat, s'aprova el Decret 289/2016, de 30 d'agost, de reestructuració del Departament de Treball, Afers Socials i Famílies, d'acord amb el seu àmbit de competències.
El Reial decret Llei 7/2013, de 28 de juny, de mesures urgents de naturalesa tributària, pressupostària i de foment de la recerca, el desenvolupament i la innovació, estableix els eixos prioritaris d'actuació sobre els quals s'instrumenten els programes que es financen a càrrec del percentatge de rendiments de l'impost sobre la renda de les persones físiques.
Les bases generals ordenen i unifiquen el procediment general de gestió de les subvencions i concreten, sobretot, les regles objectives de valoració de cada línia de subvenció.
La convocatòria anual determina, fonamentalment, l'inici i el període de gestió de les accions subvencionables, i concreta la partida pressupostària disponible, d'acord amb la Llei de pressupostos anual, dins de l'àmbit competencial del Departament de Treball, Afers Socials i Famílies.
Aquesta Ordre consta d'un únic article que aprova les bases generals, que figuren a l'annex 1, de les bases específiques, que figuren a l'annex 2, i dels requisits i la documentació a presentar per als programes que incloguin inversions, que figuren a l'annex 3.
Atès l'Acord del Consell Territorial de Serveis Socials i del Sistema per a l'Autonomia i Atenció a la Dependència, la Generalitat de Catalunya gestiona la concessió de subvencions de programes d'interès general, amb càrrec al tram autonòmic de l'assignació tributària del 0,7% de l'impost sobre la renda de les persones físiques per a l'any 2017.
Vist que la proposta d'aquesta Ordre s'ha sotmès a la consideració del Consell General de Serveis Socials;
En ús de les atribucions que em confereix la legislació vigent, i en concret l'article 92.3 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre,
S'aproven les bases generals de subvencions i les bases específiques per a cada línia de subvenció, que consten als annexos 1 i 2 respectivament, que han de regir la convocatòria de subvencions a entitats destinades a la realització de programes d'interès general, amb càrrec a l'assignació tributària del 0,7% de l'impost sobre la renda de les persones físiques, de l'àmbit de polítiques socials del Departament de Treball, Afers Socials i Famílies, que s'indiquen a continuació:
Annex 1: bases generals, aplicables a tots els programes i subvencions.
Annex 2: subvencions a entitats per a programes d'interès general, amb càrrec a l'assignació tributària del 0,7% de l'impost sobre la renda de les persones físiques.
A Programes d'atenció a les persones amb necessitats d'atenció integral social.
B Programes d'atenció a les persones amb necessitats educatives, d'inclusió o d'inserció laboral.
B.4 Programes per a la prevenció i atenció educativa i social davant la violència cap a la infància.
B.16 Programes per a la inserció sociolaboral de les persones migrants.
B.17 Programes d'inserció sociolaboral per a persones amb infecció VIH o sida.
Annex 3: Requisits i documentació a presentar en els programes que incloguin inversions.
Barcelona, 31 de juliol de 2017
L'objecte d'aquesta Ordre és regular el procediment de concessió de subvencions a entitats destinades a la realització de programes d'interès general per atendre fins d'interès social, amb càrrec al tram autonòmic de l'assignació tributària del 0,7% de l'impost sobre la renda de les persones físiques, en els àmbits competencials del Departament de Treball, Afers Socials i Famílies que es concreten en aquesta Ordre.
La finalitat d'aquestes subvencions és la realització d'activitats d'interès general atenent els eixos que preveu el Reial decret llei 7/2013, de 28 de juny, de mesures urgents de naturalesa tributària, pressupostària i de foment de la recerca, el desenvolupament i la innovació, per la qual cosa van destinades a l'atenció a les persones amb necessitats d'atenció integral social, l'atenció a les persones amb necessitats educatives o d'inserció laboral i al foment de la seguretat ciutadana i la prevenció de la delinqüència.
2.1 El procediment de concessió de les subvencions és el de concurrència competitiva i s'inicia l'endemà de la data de publicació de la convocatòria.
2.2 El termini màxim per notificar i emetre resolució és de quatre mesos a comptar de la data de publicació de la convocatòria.
3.1 Atesos els articles 17.3.b) i 18 de la Llei 38/2003, de 17 de novembre, general de subvencions, i l'Acord GOV/192/2015, de 29 de desembre, pel qual es complementa l'Acord GOV/77/2015, de 2 de juny, sobre la publicació dels anuncis de notificació en el Diari Oficial de la Generalitat de Catalunya, en relació amb la publicació de les convocatòries de subvencions, el text íntegre de la convocatòria es publica al Diari Oficial de la Generalitat de Catalunya.
3.2 La publicació de la convocatòria es fa efectiva amb la tramesa de la informació que exigeix el Registre d'ajuts i subvencions de Catalunya, d'acord amb l'article 96 bis del Decret legislatiu 3/2002, de 24 de desembre, pel qual s'aprova del text refós de la Llei de finances públiques de Catalunya, i mitjançant la Base de Dades Nacional de Subvencions.
4.1 Poden accedir a la condició de beneficiàries de les subvencions les entitats del tercer sector d'acció social a Catalunya, la Creu Roja Espanyola a Catalunya, així com la resta d'entitats del tercer sector d'acció social que defineix l'article 2 de la Llei 43/2015, de 9 d'octubre, del tercer sector d'acció social, i les entitats o organitzacions no governamentals que reuneixin els requisits que estableix la base 5.
4.2 També poden ser beneficiàries d'aquestes subvencions les agrupacions d'organitzacions sense personalitat jurídica, que compleixin els mateixos requisits.
4.3 No s'entenen inclosos dintre de la tipologia de les entitats del tercer sector d'acció social els organismes o entitats de dret públic adscrits o vinculats a una administració pública, les universitats, els partits polítics i les fundacions que en depenguin, els col·legis professionals, les cambres oficials de comerç, indústria i navegació, les societats civils, les organitzacions empresarials i els sindicats i altres entitats amb finalitats similars.
4.4 En cap cas poden obtenir la condició de beneficiari de la present subvenció les entitats en les quals les normes d'accés, funcionament o utilització de mitjans i instal·lacions impliquin de fet o de dret una discriminació per raó de sexe o qualsevol altra condició o circumstància personal o social.
–5 Requisits de les entitats beneficiàries
5.1 Els requisits que han de complir les entitats sol·licitants per a totes les línies de subvencions són els següents:
a) Tenir seu o delegació a Catalunya i desenvolupar les activitats objecte d'aquestes bases a Catalunya.
b) Estar legalment constituïdes i, quan escaigui, estar degudament inscrites en el registre corresponent o haver sol·licitat la inscripció abans de la finalització del termini de presentació de les sol·licituds de subvenció.
c) No tenir finalitats de lucre: es consideren també entitats sense afany de lucre les que desenvolupin activitats de caràcter comercial sempre que els beneficis resultants d'aquestes activitats s'inverteixin en la seva totalitat en les finalitats socials que preveu l'article 3 del Reial decret 195/1989, de 17 de febrer, pel qual s'estableixen els requisits i procediment per sol·licitar ajuts per a finalitats d'interès social, derivats de l'assignació tributària de l'impost sobre la renda de les persones físiques.
d) Tenir finalitats institucionals adequades recollides com a tals en els seus estatuts propis per a la realització de les activitats considerades finançables en cada resolució de convocatòria.
e) Acreditar experiència i especialització en l'atenció al col·lectiu o col·lectius als quals s'adrecen els projectes.
f) Estar legalment constituïdes almenys amb dos anys d'antelació a la data de publicació de la convocatòria de subvencions, a excepció de les confederacions i federacions acabades de constituir que estiguin integrades majoritàriament per federacions o associacions amb una antiguitat superior a dos anys.
g) No incórrer en cap de les circumstàncies que estableix l'article 13 de la Llei 38/2003, de 17 de novembre, general de subvencions.
h) Comunicar a l'òrgan concedent sobre si s'han demanat o obtingut altres ajuts públics o privats per a la mateixa activitat.
i) Atendre els usuaris en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per als usuaris i consumidors dels establiments oberts al públic, d'acord amb la Llei 1/1998, de 7 de gener, de política lingüística.
j) No haver estat sancionades, en resolució ferma, per la comissió d'infracció greu en matèria d'integració laboral de persones amb discapacitat o molt greu en matèria de relacions laborals o en matèria de seguretat i salut en el treball, de conformitat amb el text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
k) No haver estat mai objecte de sancions administratives fermes ni de sentències fermes condemnatòries per haver exercit o tolerat pràctiques laborals considerades discriminatòries per raó de sexe o de gènere.
l) Les entitats amb un nombre de 50 treballadors o més han de complir l'obligació que estableix l'article 42 del text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, de donar ocupació almenys a un 2% de treballadors amb discapacitat sobre el nombre total dels de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 86/2015, de 2 de juny.
m) En el cas d'entitats amb una plantilla igual o superior a 25 persones, han de complir l'obligació, d'acord amb els agents socials, d'utilitzar mitjans per prevenir i detectar casos d'assetjament sexual i d'assetjament per raó de sexe.
S'han d'indicar els mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball, d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
n) Complir l'obligació que estableix l'article 13.5 de la Llei 26/2015, de 28 de juliol, de modificació del sistema de protecció a la infància i l'adolescència, que el personal de les entitats les activitats de les quals suposin l'accés i exercici a les professions, oficis i activitats que impliquin contacte habitual amb menors, no pot haver estat condemnat per sentència ferma per algun delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans.
o) En el cas d'associacions, haver elaborat els comptes anuals i fer-los accessibles al públic d'acord amb l'article 322.15 de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, si escau.
p) En el cas de fundacions, haver complert el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril, si escau.
q) En cas d'associacions i fundacions, haver adaptat els estatuts segons la disposició transitòria primera de la Llei 4/2008, de 24 d'abril, i la Llei 5/2011, del 19 de juliol, de modificació de l'anterior.
r) Complir la normativa sobre propietat intel·lectual.
s) En el cas que els beneficiaris d'aquestes subvencions siguin agrupacions d'organitzacions sense personalitat jurídica, cadascun dels integrants ha de complir els requisits que exigeixen les bases reguladores, han d'indicar els compromisos assumits per cadascun dels seus membres i l'import de la subvenció que han d'aplicar a cada un d'ells.
Així mateix, han de nomenar un representant amb poders per complir les obligacions que, com a entitat beneficiària, corresponen a l'agrupació.
L'agrupació no pot dissoldre's fins que hagi transcorregut el termini de prescripció que preveuen els articles 39 i 65 de la Llei 38/2003, de 17 de novembre, general de subvencions.
t) Estar adherida als principis ètics i regles de conducta que es detallen a l'apartat 11.q) d'aquestes bases.
5.2 S'estableix una fase de revisió en la qual el Servei de Gestió Econòmica del Departament de Treball, Afers Socials i Famílies ha de verificar el compliment dels requisits que estableix la base 5.1 per adquirir la condició de beneficiari de la subvenció.
5.3 L'incompliment dels requisits que estableix la base 5.1 o del termini de presentació de sol·licituds que estableixi la convocatòria comporta la inadmissió de la sol·licitud.
5.4 En el cas que l'entitat beneficiària estigui integrada per diverses entitats membres i algunes d'aquestes hagin d'executar el projecte sol·licitat, s'ha de fer constar a l'annex 3 del formulari de sol·licitud les entitats que portaran a terme el projecte i indicar quin import del pressupost total del projecte executaran cadascuna d'elles, així com la relació detallada de la previsió de la distribució de la subvenció entre les entitats membres de la federació, moviment o coordinadora.
Les entitats que executin part del projecte sol·licitat han de complir els mateixos requisits que l'entitat beneficiària.
6.1 L'import de la subvenció consisteix en la totalitat o una part d'una activitat o projecte.
6.2 El Departament de Treball, Afers Socials i Famílies, mitjançant les seves línies de subvenció, pot subvencionar fins a un 100% del cost del projecte, d'acord amb el pressupost presentat.
6.3 La despesa mínima realitzada i justificada del projecte subvencionat, en coherència amb el pressupost presentat, exigible per poder considerar complerts l'objecte i la finalitat de la subvenció, és del 50%.
L'incompliment de la despesa mínima establerta comporta la revocació total de la subvenció atorgada.
6.4 Així mateix, s'estableix un percentatge màxim de desviació pressupostària del 20% entre el cost pressupostat inicialment i el cost final justificat del projecte subvencionat que no comporta reducció de la quantia de la subvenció atorgada.
En cas de reformulació dels projectes sol·licitats, aquest percentatge passa a ser del 10%.
Només poden aplicar-se aquests percentatges si es garanteix que s'han complert l'objecte i la finalitat de la subvenció.
6.5 Si se supera la despesa mínima del 50% en el cas que el cost final efectiu del projecte subvencionat tingui una desviació superior al 20% respecte al pressupost inicial, o un 10% per als projectes que hagin reformulat la seva sol·licitud, es redueix la subvenció atorgada en la mateixa proporció que hi ha entre el cost inicial del pressupost minorat per la desviació màxima permesa i el cost final efectiu del projecte subvencionat.
6.6 En el cas que el cost final justificat del projecte subvencionat sigui inferior a l'import inicial concedit, no són aplicables les bases 6.4 i 6.5 i es redueix la subvenció atorgada en la mateixa proporció que la desviació sobre el cost pressupostat.
6.7 Els criteris que es tenen en compte preferentment per determinar la quantia de la subvenció són el cost del projecte, la puntuació obtinguda pels criteris de valoració i les disponibilitats pressupostàries.
En cap cas l'import de les subvencions concedides no pot ser d'una quantia que aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat que desenvolupa el beneficiari.
7.1 Són subvencionables les despeses que de manera indubtable responguin a la naturalesa de l'activitat subvencionada i que resultin estrictament necessàries, que s'efectuïn durant l'any següent a la publicació de la convocatòria, d'acord amb el període d'execució del projecte objecte de la subvenció que fixa la base 11.b), i s'abonin abans de l'acabament del termini de presentació de la justificació de la subvenció que estableix la convocatòria corresponent.
Així mateix, també poden justificar-se amb càrrec a la subvenció rebuda les despeses que, si escau, hagin pogut efectuar-se durant l'any de la publicació de la convocatòria, sempre que es refereixin a costos reals de les activitats incloses en els programes subvencionats en la mateixa convocatòria.
En el cas que els programes subvencionats siguin de continuïtat, únicament s'admeten amb càrrec a la subvenció les despeses produïdes des de la data d'acabament de l'execució real del programa subvencionat en la convocatòria anterior.
En cap cas el cost d'aquestes despeses no pot ser superior al valor de mercat.
7.2 Les entitats sol·licitants han de fer constar el pressupost que figura a l'annex 3 del formulari de sol·licitud, i especificar les previsions de les despeses que estimen necessàries per a la realització de les diferents activitats que comporta el contingut del projecte corresponent, diferenciant entre les despeses corrents, les despeses d'inversió i les despeses de gestió i administració, d'acord amb el manual d'instruccions que està disponible a l'apartat Tràmits del web de la Generalitat de Catalunya ( http://tramits.gencat.cat ).
A tal efecte, han de tenir en compte que les despeses corrents i de gestió i administració imputables a la subvenció estan sotmeses a les limitacions següents:
7.2.1 Les retribucions del personal laboral imputables a la subvenció estan limitades per les quanties determinades per als diferents grups de cotització a la Seguretat Social a la taula salarial que figurarà com a annex en la corresponent convocatòria i que s'actualitzaran en funció dels increments o les reduccions que experimenti la massa salarial del personal laboral del sector públic.
Els imports recollits estan referits a catorze pagues anuals per a una jornada setmanal de quaranta hores.
Per a jornades inferiors a quaranta hores s'ha de fer el càlcul proporcional.
A les retribucions s'hi ha de sumar les despeses de la Seguretat Social corresponents a l'empresa i el seu total constitueix la despesa subvencionable per a costos de personal laboral.
7.2.2 Les retribucions del personal contractat en règim d'arrendament de serveis, modalitat que té sempre caràcter excepcional, s'admeten únicament en els casos en què, per les característiques especials del programa, no resulti adequat el desenvolupament de les activitats concretes de què es tracti pel personal subjecte a la normativa laboral vigent.
7.2.3 Despeses de manutenció, allotjament i mobilitat del personal adscrit al desenvolupament del projecte subvencionat (inclòs el voluntari): s'admeten aquestes despeses com a subvencionables i la seva justificació s'ha d'atendre al punt G de l'Acord de Govern de 22 de juliol de 2014, pel qual s'aprova la Instrucció per a la unificació de criteris en la gestió general de subvencions tramitades per l'Administració de la Generalitat i pels ens que conformen el seu sector públic, que està disponible en el web del Departament.
Aquestes despeses se subjecten als límits i les condicions que estableix la normativa que regula les indemnitzacions per raó del servei en l'àmbit de la Generalitat de Catalunya, d'acord amb el Decret 138/2008, de 8 de juliol, d'indemnitzacions per raó del servei.
7.2.4 Despeses de treball voluntari.
Poden imputar-se a la subvenció el reemborsament de les despeses derivades del desenvolupament de les activitats subvencionades al personal voluntari que hi ha participat, dins els límits que preveu el punt G de l'Acord de Govern de 22 de juliol de 2014.
Així mateix, es poden justificar despeses de pòlisses d'assegurança d'accidents i malaltia i responsabilitat civil subscrites a favor del personal voluntari que participi en els projectes subvencionats, en la part proporcional al temps dedicat a l'actuació subvencionada.
7.2.5 Les despeses de gestió i administració directament relacionades amb l'activitat subvencionada i indispensables per a la seva adequada preparació o execució poden ser objecte de subvenció sempre que no superin el 9% de l'import total subvencionat del projecte, i poden imputar-se a aquestes despeses els costos derivats d'auditories externes sobre la gestió de l'entitat.
7.2.6 Atenent la naturalesa de les activitats, l'entitat beneficiària pot dur a terme la seva subcontractació, per mitjà d'autorització i sense excedir el 50 per 100 de l'import del programa subvencionat.
La subcontractació esmentada s'ha d'ajustar, en tot cas, al que disposen l'article 29 de la Llei 38/2003, de 17 de novembre, i l'article 68 del Reglament de la Llei general de subvencions.
7.3 En cap cas no s'admet la justificació de les despeses de gestió i administració en la part que superin o en la mesura que no s'ajustin a les limitacions a què es refereix la base 7.2.5 d'aquesta Ordre.
7.4 Sol·licitar, quan l'import de la despesa subvencionable superi la quantia de divuit mil euros (18.000,00) sense incloure l'IVA, en el cas de lliurament de béns o prestació de serveis, i de cinquanta mil euros (50.000,00) sense incloure l'IVA, en el cas de contractació de compromís d'obra, tres ofertes de diferents proveïdors com a mínim i amb caràcter previ a la contracció del compromís de despesa, llevat que per les característiques especials de les despeses subvencionables no hi hagi en el mercat un nombre suficient d'entitats que el subministrin o el prestin, o llevat que la despesa s'hagi efectuat abans de la sol·licitud de la subvenció.
L'elecció entre les ofertes presentades, que s'ha d'aportar en la justificació, s'ha de fer d'acord amb criteris d'eficiència i economia, i s'ha de justificar expressament en una memòria l'elecció quan no recaigui en la proposta econòmica més avantatjosa.
Així mateix, s'ha de comunicar la contractació amb una entitat vinculada amb l'entitat subvencionada o els seus càrrecs directius.
7.5 Les entitats sol·licitants o, si escau, les executants dels programes, han de destinar els edificis construïts o els béns immobles adquirits a la finalitat concreta per la qual es va concedir la subvenció almenys durant 20 anys.
7.6 En cap cas no són subvencionables les despeses d'amortització dels béns inventariables.
8.1 Sens perjudici del que estableixi la resolució de convocatòria, les sol·licituds i els altres tràmits associats al procediment de concessió de les subvencions, així com el compte justificatiu i la memòria del projecte, s'han de fer exclusivament per via electrònica utilitzant la seu electrònica de la Generalitat de Catalunya, en el marc que estableix l'article 43.2 de la Llei 26/2010, del 3 d'agost.
El formulari de sol·licitud normalitzat està disponible a l'apartat Tràmits del web de la Generalitat de Catalunya ( http://tramits.gencat.cat ) o a l'apartat Tràmits del web del Departament de Treball, Afers Socials i Famílies ( http://treballiaferssocials.gencat.cat ), i una vegada emplenat, s'ha de presentar electrònicament junt amb la documentació requerida.
També es pot accedir al formulari de sol·licitud normalitzat des de l'apartat Formularis i documentació del web del Departament de Treball, Afers Socials i Famílies ( http://treballiaferssocials.gencat.cat ).
En el cas que es produeixi una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es pot dur a terme durant els tres dies hàbils consecutius.
8.2 Cada entitat ha de presentar un sol formulari de sol·licitud amb totes les subvencions que sol·liciti.
En el cas que una entitat tramiti més d'una sol·licitud, només es considera vàlida l'última sol·licitud presentada i les anteriors es consideren inadmeses.
No obstant, l'òrgan gestor, si escau, les acumularà d'ofici.
8.3 Per poder presentar la sol·licitud electrònicament, cal que l'entitat o el seu representant legal disposi d'un certificat digital vàlid i vigent.
Concretament s'admeten els que considera l'apartat 6.2 del Protocol d'identificació i signatura electrònica aprovat per l'Ordre GRI/233/2015, de 20 de juliol, que són els mecanismes següents:
Certificats reconeguts o qualificats emesos a favor d'una persona jurídica o un ens sense personalitat jurídica i custodiats per una persona física, titular del certificat, la qual el pot emprar per actuar en nom de l'empresa o de l'ens que indica el certificat.
Els mecanismes emprats per a la identificació de persones físiques que autentiquin la identitat d'un ciutadà que declara representar una persona jurídica.
En el cas que les entitats o el seu representant legal no disposin de certificat digital, poden obtenir-ne un en els centres emissors corresponents que hi figuren, segons els tipus de certificat.
La relació de centres emissors es pot consultar a la secció Com tramitar en línia de l'apartat Tràmits del web de la Generalitat de Catalunya ( http://tramits.gencat.cat ).
8.4 Les entitats poden fer el seguiment de l'estat de la sol·licitud des de La meva carpeta de l'apartat Tràmits del web de la Generalitat de Catalunya ( http://tramits.gencat.cat ).
8.5 La informació relacionada amb el procediment de concessió de subvencions d'entitats es pot consultar a la secció Subvencions per a entitats dins l'apartat Tràmits > Ajuts i subvencions del web del Departament ).
8.6 El termini de presentació de sol·licituds l'estableix la convocatòria corresponent.
9.1 Als formularis de sol·licitud, degudament formalitzats, s'hi han d'adjuntar els annexos que incloguin els apartats que s'indiquen a continuació:
a) Memòria de l'entitat, segons l'annex 2 del formulari de sol·licitud.
S'ha de presentar una única memòria per a tot l'expedient, independentment del nombre de projectes sol·licitats.
b) Memòria explicativa per a cada projecte, segons l'annex 3 del formulari de sol·licitud, que desenvolupi tots els apartats que s'hi indiquen.
Les entitats han d'emplenar l'apartat corresponent al pressupost, que figura dins la memòria explicativa per a cada projecte presentat, i han d'especificar la previsió de despeses que estimen necessàries per a la seva realització, diferenciant entre despeses corrents, despeses d'inversió i despeses de gestió i administració, d'acord amb el manual d'instruccions.
En el cas que l'entitat beneficiària estigui integrada per diverses entitats membres i algunes d'aquestes entitats hagin d'executar el projecte sol·licitat, s'ha de fer constar a l'annex 3 del formulari de sol·licitud, d'acord amb la base 5.4.
En el cas que la capacitat tècnica del formulari de sol·licitud no permeti adjuntar tots els annexos corresponents als projectes de tots els projectes sol·licitats, cal presentar, mitjançant el formulari d'aportació de documentació, la resta dels annexos.
c) En el cas que els projectes incloguin despeses d'inversió, cal adjuntar també la documentació que indica l'annex 3 de les bases mitjançant el full d'aportació de documentació.
9.2 En el cas que l'entitat beneficiària no estigui donada d'alta com a creditora de l'Administració de la Generalitat de Catalunya, juntament amb el formulari de sol·licitud cal que presenti una sol·licitud de transferència bancària per a pagaments de la Tresoreria de la Generalitat de Catalunya, disponible a l'apartat Tràmits del web de la Generalitat de Catalunya ( http://tramits.gencat.cat ) i a l'apartat Formularis i documentació del web del Departament de Treball, Afers Socials i Famílies ( http://treballiaferssocials.gencat.cat ).
9.3 Un cop tramitada la documentació de la sol·licitud de subvenció amb els annexos corresponents, l'entitat pot presentar la resta de documentació mitjançant el formulari d'aportació de documentació, disponible a l'apartat Tràmits del web de la Generalitat de Catalunya ( http://tramits.gencat.cat ) i a l'apartat Formularis i documentació del web del Departament de Treball, Afers Socials i Famílies ( http://treballiaferssocials.gencat.cat ).
9.4 L'acreditació dels requisits que estableix la base 5 s'ha de dur a terme mitjançant la declaració responsable corresponent, que està incorporada al formulari de sol·licitud.
9.5 La presentació de la sol·licitud de subvenció faculta l'ens competent per comprovar la conformitat de les dades que conté o es declaren.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es conegui i amb l'audiència prèvia a la persona interessada, i, en conseqüència, comporten la inadmissió de la sol·licitud de subvencions, sens perjudici que puguin ser causa de revocació de la subvenció, si es coneixen amb posterioritat a la concessió.
9.6 La presentació de la sol·licitud comporta la sol·licitud implícita de la bestreta.
En el cas que l'entitat no vulgui acceptar la bestreta, ha de presentar, mitjançant el formulari d'aportació de documentació, un escrit de renúncia de la bestreta.
9.7 Si la proposta del projecte o el pressupost detallat del projecte presenta defectes o inexactituds, l'òrgan gestor requerirà l'entitat interessada perquè en el termini de deu dies hàbils esmeni el defecte o adjunti els documents preceptius, amb la indicació que, si no ho fa, s'entén que desisteix de la sol·licitud.
9.8 Totes les comunicacions, tràmits, informes, resolucions i altres actuacions que l'òrgan competent hagi de dur a terme per a la tramitació del procediment administratiu, es fan per mitjans electrònics d'acord amb el que estableix l'article 43.2 de la Llei 26/2010, del 3 d'agost.
Per sol·licitar la subvenció, la persona interessada ha de subscriure unes declaracions responsables en què declari, sota la seva responsabilitat, que l'entitat beneficiària i l'entitat executant, si escau, compleixen els requisits de la base 5 d'aquestes bases i els requisits que estableix la normativa per accedir a la subvenció sol·licitada, que disposa de la documentació acreditativa corresponent i que es compromet a mantenir-ne el compliment durant la seva vigència.
La presentació de la declaració responsable faculta el Departament a verificar la conformitat de les dades que contenen d'acord amb els articles 35.3 i 36.2 de la Llei 26/2010, del 3 d'agost.
10.1 Declaració responsable que la persona signant de la sol·licitud té poder suficient en dret per actuar en nom i representació de la persona jurídica sol·licitant i que assumeix totes les responsabilitats que es puguin derivar d'aquesta sol·licitud.
En cas que es tracti d'una agrupació d'organitzacions sense personalitat jurídica, la declaració responsable ha de ser conforme la persona signant de la sol·licitud ha estat nomenada representant de l'agrupació d'organitzacions per complir les obligacions que, com a entitat beneficiària, corresponen a l'agrupació.
10.2 Declaració responsable conforme l'entitat està legalment constituïda i, si escau, inscrita en el registre que li correspon o bé hagi sol·licitat la seva inscripció abans de la finalització del termini de presentació de la sol·licitud de subvenció.
10.3 Declaració responsable conforme l'entitat no té finalitats de lucre.
10.4 Declaració responsable conforme l'entitat té finalitats institucionals adequades i recollides com a tals en els seus propis estatuts per a la realització de les activitats considerades finançables en cada resolució de convocatòria.
10.5 Declaració responsable conforme l'entitat està legalment constituïda almenys amb dos anys d'antelació a la data de publicació de la convocatòria.
En el cas de les confederacions i federacions acabades de constituir i que no estiguin inscrites en el registre corresponent, s'ha de declarar que ha sol·licitat la inscripció abans de la finalització del termini de presentació de les sol·licituds de subvenció i que majoritàriament està integrada per federacions o associacions, l'antiguitat de les quals és superior a dos anys.
10.6 Declaració responsable de tenir la residència fiscal al territori espanyol.
En cas de no tenir-la, l'entitat beneficiària ha de presentar un certificat de residència fiscal emès per les autoritats competents del seu país de residència un cop la requereixi la notificació de la proposta de resolució de concessió provisional de la subvenció.
10.7 Declaració responsable de concurrència, en el cas de rebre aportacions d'altres administracions o entitats públiques o privades per a la mateixa finalitat, o bé declaració responsable de no haver demanat o obtingut, ni l'entitat ni cap òrgan que en depengui, subvencions o ajuts per a la mateixa finalitat de cap organisme de les administracions públiques ni de cap entitat privada, nacional o internacional.
10.8 Declaració responsable d'estar al corrent de les obligacions tributàries davant la Generalitat de Catalunya i l'Estat espanyol i davant la Seguretat Social.
Aquesta obligació del sol·licitant la comprova prèviament a la proposta de resolució de concessió i en el moment previ a la tramitació de les obligacions reconegudes el Departament de Treball, Afers Socials i Famílies.
En el cas que l'entitat beneficiària integri diverses entitats membres per a les quals sol·licita la subvenció, ha de declarar que les entitats membres integrades en l'entitat que representen que rebin una part de la subvenció estan al corrent de les seves obligacions tributàries davant la Generalitat i l'Estat i davant la Seguretat Social.
10.9 Declaració responsable de no incórrer en cap de les prohibicions que estableixen els articles 13.2 i 13.3 de la Llei 38/2003, de 17 de novembre, general de subvencions, que els siguin exigibles.
10.10 Declaració responsable de complir les obligacions que regulen els articles 90 bis i 92 bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
10.11 Declaració responsable de donar compliment als requisits que estableixen els articles 32.1, 32.3, 33 i 36.4 de la Llei 1/1998, de 7 de gener, de política lingüística.
10.12 Declaració responsable de complir la normativa sobre la propietat intel·lectual.
10.13 En el cas d'entitats amb un nombre de 50 treballadors o més, declaració responsable de complir l'obligació que estableix l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i de la seva inclusió social, de donar ocupació almenys a un 2% de treballadors amb discapacitat sobre el nombre total dels de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 86/2015, de 2 de juny.
10.14 En el cas d'entitats amb un nombre de 25 treballadors o més, declaració responsable d'utilitzar mitjans de prevenció, detecció i intervenció en casos d'assetjament sexual i d'assetjament per raó de sexe en els centres de treball.
10.15 Declaració responsable de no ser deutor per reintegrament de subvencions.
Es considera que estan al corrent d'aquestes obligacions si no tenen deutes amb l'Administració concedent per reintegrament de subvencions en període executiu, o bé si els deutes estan ajornats, fraccionats o estiguin suspesos per la presentació d'impugnacions i recursos.
En el cas que l'entitat beneficiària integri diverses entitats membres per a les quals sol·licita la subvenció, ha de declarar que les entitats membres integrades a l'entitat que representen que rebin una part de la subvenció estan al corrent del pagament de les seves obligacions per al reintegrament de subvencions.
10.16 Declaració responsable de no haver estat sancionat mitjançant resolució ferma amb pèrdua de la possibilitat d'obtenir subvencions o ajuts públics.
10.17 Declaració responsable pel que fa a l'impost sobre el valor afegit.
10.18 Declaració responsable de tenir adaptats els estatuts d'acord amb la Llei 4/2008, de 24 d'abril, del llibre tercer del Codi civil de Catalunya.
10.19 En cas d'associació, declaració responsable d'elaborar els comptes anuals i fer-los accessibles al públic d'acord amb la Llei 4/2008, de 24 d'abril.
10.20 En cas de fundació, declaració responsable d'haver presentat els comptes anuals davant el protectorat de la Generalitat, d'acord amb la Llei 4/2008, de 24 d'abril.
10.21 Declaració responsable del fet de no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
10.22 Declaració responsable de no haver estat sancionada en resolució ferma per la comissió d'infracció greu en matèria d'integració laboral de persones amb discapacitat o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
10.23 Declaració responsable conforme es disposa dels certificats legalment establerts, o d'haver-los sol·licitat prèviament a la publicació de la proposta provisional, per acreditar que el personal de les entitats les activitats de les quals suposin l'accés i exercici a les professions, oficis i activitats que impliquin contacte habitual amb menors, no ha estat condemnat per sentència ferma per cap delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans, i que, en cas que canviï alguna persona adscrita al projecte, es compromet a fer la comprovació oportuna pel que fa al cas.
10.24 Declaració responsable conforme es respecta tot el que estableix la Llei 17/2015, del 21 de juliol, d'igualtat efectiva de dones i homes.
10.25 Declaració responsable conforme l'entitat s'adhereix als principis ètics i regles de conducta als quals han d'adequar l'activitat les persones beneficiàries, que consten a la base 11.q).
10.26 Declaració responsable, en el cas d'entitats privades que perceben subvencions o ajuts públics de més de 100.000,00 euros anuals o que almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000,00 euros, conforme compleixen les obligacions aplicables del títol II de la Llei 19/2014, del 29 de desembre, de transparència, accés a la informació pública i bon govern.
10.27 Declaració responsable conforme es disposa de l'autorització per facilitar al Departament les dades dels usuaris dels serveis socials o del personal.
10.28 Declaració responsable conforme l'entitat beneficiària ha informat al personal que la seva contractació està subjecta al projecte subvencionat i que es faran cessions de les seves dades al Departament de Treball, Afers Socials i Famílies amb la finalitat de control.
10.29 Declaració responsable que la documentació adjunta que es presenta és una còpia idèntica del document original i que també ho serà la documentació que es presenti en format electrònic durant tota la convocatòria i que són certes les dades consignades en aquesta sol·licitud.
10.30 Declaració responsable conforme l'entitat beneficiària, o si escau l'entitat executant, és la propietària de l'establiment on es duran a terme els projectes, i en cas de no ser-ne la propietària, es disposa d'un contracte de lloguer o de cessió de l'establiment per un període igual o superior a 20 anys comptats a partir de la data de la sol·licitud de l'ajut en cas de dur a terme actuacions d'obres i autorització del propietari.
10.31 Declaració responsable, si escau, en relació amb els projectes que incloguin inversions, que el projecte objecte de finançament ha estat finançat en convocatòries anteriors a la publicació d'aquesta Ordre de bases, amb càrrec a l'assignació tributària de l'impost sobre la renda de les persones físiques.
No es requereix aquest requisit en el cas que el projecte es basi en el finançament de l'equipament i les obres d'adaptació i rehabilitació de centres i unitats d'atenció social necessàries per a la seva posada en funcionament o per poder prestar a les persones una atenció adequada i de qualitat.
10.32 Declaració responsable, si escau, que el projecte no ha patit reformes ni revisions o variacions en el preu inicial, quan es tracti de projectes d'inversió finançats en convocatòries anteriors.
10.33 Declaració responsable conforme l'entitat té experiència i està especialitzada en l'atenció als col·lectius als quals van adreçats els programes que se sol·liciten.
–11 Obligacions de les entitats beneficiàries
a) L'acció subvencionada (projecte, activitat o servei) s'ha de dur a terme a Catalunya.
b) El període d'execució del projecte objecte de la subvenció és l'any següent al de la presentació de la sol·licitud, d'acord amb la convocatòria.
c) Complir la finalitat de la subvenció duent a terme l'activitat subvencionada en el termini que determinen aquestes bases reguladores i dur a terme l'activitat subvencionada d'acord amb el projecte presentat.
Qualsevol canvi en el projecte o calendari presentats s'ha de comunicar a l'òrgan instructor amb anterioritat a la finalització del termini d'execució, mitjançant l'apartat Tràmits del web de la Generalitat de Catalunya ( http://tramits.gencat.cat ), el qual pot acceptar o no la modificació sol·licitada, si no comporta canvis substancials ni representa un incompliment dels requisits i condicions que estableixen aquestes bases.
La proposta es considera desestimada si no s'ha notificat per resolució expressa l'aprovació en el termini de dos mesos comptats des de l'endemà de la data de presentació de la proposta de canvi.
Els canvis no comunicats o que no hagin estat acceptats explícitament poden donar lloc a la revocació total o parcial de la subvenció.
Aquesta obligació s'estableix d'acord amb el que disposa l'Acord GOV/110/2014, de 22 de juliol.
d) Complir les obligacions i no incórrer en els supòsits de prohibició que estableixen els articles 90.bis i 92.bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
Si la subvenció és una part proporcional del cost, s'ha d'acreditar el cost total del projecte
f) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
g) No rebre altres subvencions, ajuts, ingressos o recursos per a la mateixa finalitat de manera que amb les quantitats atorgades se superi el 100% del cost del projecte que ha de complir l'entitat beneficiària.
h) Comunicar la percepció d'altres subvencions, ajuts, ingressos o recursos que financin els projectes subvencionats.
i) Disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable a l'entitat beneficiària en cada cas, així com tots els estats comptables, amb la finalitat de garantir l'exercici adequat de les facultats de comprovació i control.
k) Procedir al reintegrament dels fons percebuts en els casos que preveu l'article 37, causes de reintegrament, de la Llei 38/2003, de 17 de novembre, general de subvencions.
l) Fer constar en qualsevol tipus de rètol relacionat amb l'actuació subvencionada l'expressió "Amb el suport del Departament de Treball, Afers Socials i Famílies, amb càrrec a l'assignació del 0,7% de l'IRPF", o d'una de les seves unitats, i el senyal de la Generalitat de Catalunya.
En el cas de documents i publicitat, incloure el logotip del Departament i l'expressió corresponent en els elements informatius i de difusió de l'activitat objecte de subvenció, segons el Programa d'identificació visual.
Els senyals oficials i el logotip del Departament es poden obtenir al web http: identitatcorporativa.gencat.cat.
m) En els supòsits d'execució d'obra o de subministrament de béns d'equip o prestació de serveis per empreses de consultoria o assistència tècnica, cal atenir-se al que disposa l'article 31.3 de la Llei 38/2003, de 17 de novembre.
n) Un cop publicada la proposta de resolució provisional, les persones jurídiques que puguin percebre una subvenció per un import superior a 10.000 euros han de comunicar a l'òrgan concedent, mitjançant declaració responsable, la informació relativa a les retribucions dels seus òrgans de direcció o administració, a l'efecte de fer-la pública, d'acord amb els criteris corporatius que s'adoptin, tal com estableix la Llei 19/2014, de 29 de desembre, de transparència, accés a la informació pública i bon govern.
o) Les entitats sol·licitants o, si escau, les executants dels programes, han de destinar els edificis construïts o els béns immobles adquirits a la finalitat concreta per la qual es va concedir la subvenció almenys durant 20 anys.
L'incompliment de l'obligació de destinació d'aquests béns, que es produirà en tot cas amb la seva alienació o gravamen, és causa de reintegrament i en la quantia que correspongui en funció del valor de l'immoble en el moment del canvi de destinació, i el bé resta afectat al pagament del reintegrament qualsevol que sigui el seu posseïdor.
No es considera incomplerta l'obligació de destinació quan el canvi de destinació, alienació o gravamen l'autoritzi prèviament aquest Departament i l'adquirent assumeixi l'obligació de destinació, d'acord amb el que estableix l'article 31.5.b) de la Llei 38/2003, de 17 de novembre.
S'han de fer constar en la inscripció en el Registre de la Propietat i en l'escriptura pública corresponent a l'atorgament de la subvenció, el període de l'obligació de destinació, l'import de la subvenció concedida i que per al canvi de destinació, alienació o gravamen és necessària l'autorització prèvia del Departament de Treball, Afers Socials i Famílies.
En el supòsit d'adquisició, construcció, rehabilitació i millora de béns inventariables no inscriptibles en un registre públic, s'han de destinar a la finalitat concreta per a la qual es va concedir la subvenció almenys durant tres anys.
L'incompliment de l'obligació de destinació dels esmentats béns, que es produirà en tot cas amb la seva alienació o gravamen, és causa de reintegrament, i el bé resta afectat al pagament del reintegrament qualsevol que sigui el seu posseïdor.
No es considera incomplerta l'obligació de destinació quan els béns se substitueixin per altres que serveixin en condicions anàlogues a la finalitat per a la qual es va concedir la subvenció i aquest ús es mantingui fins a completar el període establert, sempre que la substitució hagi l'autoritzada el Departament esmentat, d'acord amb el que estableix l'article 31.5.a) de la Llei 38/2003, de 17 de novembre.
p) Reinvertir, en qualsevol dels projectes subvencionats, els possibles ingressos que generin els mateixos projectes subvencionats o altres rendiments financers que generin els fons lliurats als beneficiaris.
Si no s'aplica aquest supòsit, l'òrgan concedent, a proposta de l'entitat beneficiària, pot autoritzar-ne l'aplicació a altres fins socials que prevegi la convocatòria, i en qualsevol cas és procedent la seva devolució.
q) Estar adherida als principis ètics i regles de conducta següents:
Les persones beneficiàries d'ajuts públics han d'adoptar una conducta èticament exemplar, i abstenir-se de dur a terme, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, segons el seu parer, sigui present o pugui afectar el procediment.
Particularment s'han d'abstenir de dur a terme qualsevol acció que pugui vulnerar els principis.
b) No dur a terme accions que posin en risc l'interès públic.
c) No oferir ni facilitar a càrrecs públics o empleats públics avantatges personals o materials, ni per a ells mateixos ni per a terceres persones, amb voluntat d'incidir en un procediment d'adjudicació de subvenció o ajut.
d) Col·laborar amb l'òrgan competent en les actuacions que aquest dugui a terme per al seguiment o l'avaluació del compliment de les obligacions que estableixen les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
En cas d'incompliment dels principis ètics i regles de conducta serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajust públics, sens perjudici d'aquelles altres possibles conseqüències previstes a la legislació vigent en matèria de subvencions.
f) Complir amb el que estableix la Llei 17/2015, del 21 de juliol, d'igualtat efectiva de dones i homes.
g) Les entitats beneficiàries que perceben subvencions o ajuts públics de més de 100.000,00 euros anuals o que almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000,00 euros, han de complir les obligacions aplicables del títol II de la Llei 19/2014, del 29 de desembre, de transparència, accés a la informació pública i bon govern.
h) Complir les altres obligacions que preveuen la normativa vigent en matèria de subvencions i les que estableixen aquestes bases reguladores.
Els criteris de valoració de les entitats sol·licitants i dels projectes han de tenir en compte especialment la continuïtat dels col·lectius atesos i dels usuaris vulnerables mitjançant programes subvencionats anteriorment.
Aquesta ponderació pot arribar a ser excloent en funció de les disponibilitats pressupostàries.
Criteris objectius de valoració de les entitats sol·licitants.
a) Implantació (màxim de 20 punts): es valora l'àmbit territorial més extens arreu de Catalunya de les actuacions i programes realitzats per l'entitat, així com el nombre de socis i afiliats.
Tenen una valoració prioritària les confederacions, federacions o agrupacions similars, així com associacions o fundacions d'àmplia representació que presentin programes integrats.
b) Antiguitat (màxim de 3 punts): els anys d'antiguitat de l'entitat des de la seva constitució, sempre superior al requisit mínim de dos anys establert a la base 5.1.b)
c) Especialització (màxim de 10 punts): que quedi acreditada l'especialització de l'entitat en l'atenció al col·lectiu al qual es dirigeixen els programes, o bé, que estigui constituïda com a associació del mateix col·lectiu que representa.
d) Estructura i capacitat (màxim de 15 punts): que l'estructura de l'entitat sigui adequada per gestionar les activitats que preveuen els programes presentats.
e) Qualitat en la gestió de l'entitat (màxim de 5 punts): que l'entitat estigui compromesa formalment pels òrgans de govern a incorporar en la seva gestió valors, principis i criteris de qualitat, mitjançant el desenvolupament, la implantació i el manteniment de sistemes de gestió de la qualitat o mitjançant processos d'autoavaluació i millora contínua de manera periòdica.
f) Auditoria externa (màxim de 5 punts): es valora molt especialment que l'entitat, que no i tenir-ne l'obligació legal, sotmeti la seva gestió a controls periòdics.
g) Pressupost i finançament (màxim de 20 punts): es valora el volum del pressupost de l'entitat en l'últim any, el seu patrimoni, així com el finançament obtingut d'altres institucions i la seva capacitat per mobilitzar recursos d'altres ens públics o privats.
Es prioritzen les entitats que tinguin una capacitat de finançament privat de, com a mínim, el 10 per 100 del seu pressupost total d'ingressos.
h) Participació social i voluntariat (màxim de 15 punts): que l'entitat promogui la participació i la mobilització social.
Que compti amb un nombre rellevant de voluntaris per al desenvolupament dels programes.
Se'n prioritzen les que disposin d'un sistema de formació dels voluntaris per incorporar-los a les activitats de l'entitat.
i) Adequació de recursos humans (màxim de 15 punts): es valoren les línies d'actuació de l'entitat en matèria de gestió dels recursos humans que s'adscriuen als diferents programes, tenint en compte:
La naturalesa, les característiques i la durada de la contractació del personal assalariat preexistent i de nova incorporació.
L'ocupació de persones amb discapacitat de manera anàloga a la regulació d'aquesta matèria per la Llei 13/1982, de 7 d'abril, d'integració social dels minusvàlids, i el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor de les persones treballadores amb discapacitat.
L'ocupació de persones en situació d'exclusió social aturades i inscrites en els serveis públics d'ocupació amb especials dificultats per a la seva integració en el mercat de treball, a què es refereix l'article 2.1 de la Llei 44/2007, de 13 de desembre, per a la regulació del règim de les empreses d'inserció.
Així mateix, es valora l'ocupació de les persones esmentades per a les empreses d'inserció en les quals l'entitat sol·licitadora de subvenció tingui la consideració d'entitat promotora.
L'ocupació de dones, joves i aturats de llarga durada.
L'existència de plans d'igualtat en els termes que preveu la Llei 17/2015, del 21 de juliol, d'igualtat efectiva de dones i homes, que prevegin, entre altres mesures, el foment de la conciliació de la vida personal, familiar i laboral i la corresponsabilitat.
Criteris objectius de valoració dels programes.
a) Avaluació de les necessitats socials (màxim de 6 punts): que el programa contingui una anàlisi o estudi sobre les necessitats reals que es pretenguin abordar que determini la inexistència de cobertura pública o privada o que, en el cas que n'hi hagi, sigui insuficient, i es reculli una anàlisi de gènere sobre les necessitats reals que es pretenguin abordar.
b) Incidència en la lluita contra la pobresa i l'exclusió social (màxim de 4 punts).
c) Atenció a persones en situació de dependència i les seves famílies (màxim de 4 punts): es valora en quina mesura els beneficiaris del programa són persones en situació de dependència i les seves famílies.
d) Determinació dels objectius (màxim de 5 punts): es valoren els objectius que pretén assolir l'entitat sol·licitant, l'impacte del projecte, el nombre d'usuaris, la població a la qual van dirigits i l'impacte de gènere.
e) Contingut tècnic del programa (màxim d'11 punts): es valora el contingut tècnic del programa i la seva adequació a l'objectiu proposat, tenint en compte la perspectiva de gènere en la definició dels objectius i finalitats del projecte, des del seu disseny fins a la seva execució i avaluació, desenvolupant estructures i metodologies de treball adequades per garantir la incorporació d'aquesta perspectiva.
Així mateix, es valora el calendari de realització, la descripció de les activitats concretes que es pretenen realitzar, així com els indicadors d'avaluació i control d'aquestes activitats en relació amb els mitjans tècnics i materials amb què compta l'entitat.
En tot cas, tant per al disseny com per a l'execució dels programes s'ha de comptar amb personal tècnic degudament qualificat.
f) Qualitat (màxim de 3 punts): es valora que el programa prevegi el desenvolupament i la implantació d'un procés de qualitat.
Així mateix, s'ha de tenir en compte que el procés de qualitat desenvolupi la gestió d'acord amb les necessitats i les expectatives dels destinataris finals, el foment de la participació de totes les persones implicades, la gestió per processos i la millora contínua.
g) Pressupost del programa (màxim de 5 punts): es valora el pressupost presentat per l'entitat per a la realització del programa i el cost mitjà per usuari.
h) Cofinançament (màxim de 3 punts): es valoren prioritàriament els programes que, en el seu pressupost, disposin d'altres fonts de finançament públic (comunitats autònomes, Unió Europea, etc.) o privada.
i) Corresponsabilització en el finançament del programa (màxim de 2 punts): es valoren especialment els programes que es presentin cofinançats per la mateixa entitat.
j) Àmbit del programa (màxim de 4 punts): es prioritzen els programes en funció del grau d'amplitud del seu àmbit territorial i de la seva proporcionalitat respecte a la població que es preveu atendre.
k) Voluntariat (màxim de 5 punts): que el programa el desenvolupi personal voluntari, tant com sigui possible, així com que les activitats que es dugui a terme estiguin d'acord amb la formació que hagi rebut.
l) Programes d'innovació (màxim de 2 punts): es valoren prioritàriament els programes innovadors, en especial els que s'adrecen a atendre necessitats no cobertes pels recursos socials existents.
m) Experiència en la gestió de programes socials (màxim de 3 punts): es valora l'especialització en la gestió de programes de naturalesa similar al sol·licitat.
n) Col·laboració amb altres administracions públiques (màxim de 3 punts): que les activitats del programa tendeixin a complementar els programes que preveuen les diferents administracions públiques per a l'atenció de necessitats socials; es valora que s'acreditin acords de col·laboració entre aquestes administracions.
13.2 En la composició de la Comissió de Valoració s'ha de garantir la presència equilibrada d'homes i dones amb capacitació, competència i preparació adequades, sempre que sigui tècnicament viable.
A aquest efecte, la Comissió de Valoració està formada per dones i homes, i s'entén d'acord amb la llei que es respecta una composició equilibrada quan tots dos sexes estiguin representats almenys en un 40%, tot i que es recomana assolir-ne el 50% d'acord amb l'article 2.i) de la Llei 17/2015, del 21 de juliol.
13.3 La Comissió de Valoració la integren dues persones nomenades per la persona titular de la Secretaria d'Afers Socials i Famílies, que exerceixen respectivament les funcions de president o presidenta de la Comissió i de secretari o secretària d'aquesta Comissió, la qual ha d'aixecar acta de cada sessió; les persones titulars de la Direcció General de Famílies; de la Direcció General de Joventut, de la Direcció General d'Acció Cívica i Comunitària; de la Direcció General d'Atenció a la Infància i l'Adolescència; de la Secretaria d'Igualtat, Migracions i Ciutadania i de la Direcció General d'Igualtat; de la Direcció General de Protecció Social; de l'Institut Català de l'Acolliment i de l'Adopció, i els directors o directores dels serveis territorials del Departament de Treball, Afers Socials i Famílies.
13.4 S'atribueixen a la Comissió de Valoració les funcions d'aplicar les bases reguladores de la convocatòria; examinar els expedients de sol·licitud en funció dels criteris de valoració prioritaris establerts, i resoldre incidències, si n'hi ha, per a l'elaboració de l'informe en què es fonamenta la proposta de resolució de l'òrgan instructor.
13.5 La Comissió de Valoració té la facultat de convocar personalment els i les representants de les entitats sol·licitants o requerir-los per escrit, amb la finalitat d'aclarir punts dubtosos del projecte sol·licitat, o de la resta de la documentació; el seu règim de funcionament s'ajusta a les normes aplicables als òrgans col·legiats, i la convocatòria pot establir la incorporació de membres addicionals a aquest òrgan col·legiat.
–14 Proposta de resolució provisional, acceptació de la subvenció, reformulació de la sol·licitud i presentació de documentació addicional
14.1 L'òrgan instructor ha de formular la proposta de resolució provisional de concessió de les subvencions, d'acord, si escau, amb l'informe de la Comissió de Valoració.
14.2 La proposta de resolució provisional de concessió s'ha de fonamentar, ordinàriament, en els informes de la Comissió de Valoració.
14.3 La proposta de resolució provisional de concessió de les subvencions s'ha de notificar mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que pugui utilitzar addicionalment altres mitjans electrònics.
14.4 La proposta de resolució provisional ha de contenir per a cada tipus d'acció: la llista de sol·licitants proposats per ser beneficiaris de les subvencions, i fer referència, si escau, a la documentació que han d'aportar en el termini de 10 dies hàbils; les entitats desestimades i ordenades en funció de la puntuació obtinguda; les entitats inadmeses i les entitats desistides.
En cas que algun sol·licitant proposat desisteixi de la sol·licitud, es pot atorgar la subvenció a les entitats desestimades per manca de pressupost de la llista de reserva, degudament prioritzada per ordre de puntuació, amb la comprovació prèvia de la documentació acreditativa del compliment dels requisits que estableixen aquestes bases, sempre que s'hagi alliberat crèdit suficient per atendre les sol·licituds següents amb igual puntuació.
14.5 Publicada la proposta de resolució provisional, les entitats disposen de 10 dies hàbils comptats des de l'endemà de la notificació de l'acte corresponent per presentar la documentació requerida, per presentar-hi al·legacions o, si escau, per reformular el projecte i adaptar el pressupost presentat a la finalitat de la subvenció.
14.6 La subvenció s'entén acceptada tàcitament en el supòsit que l'entitat proposada com a beneficiària no presenti cap al·legació o el seu desistiment dins el termini de 10 dies hàbils esmentat.
14.7 En el supòsit d'haver presentat una reformulació del projecte i del pressupost, l'atorgament de la subvenció comporta l'acceptació de la reformulació.
Per a la reformulació de les sol·licituds, s'ha d'emplenar, quan escaigui, una memòria adaptada dels programes amb proposta de subvenció.
En aquesta memòria, s'ha d'adequar el contingut del programa inicialment sol·licitat a l'import de la subvenció proposada.
La memòria adaptada ha de vincular en tots els seus aspectes l'entitat subvencionada i no pot incloure continguts, actuacions, localitzacions territorials o qualssevol altres aspectes diferents dels inicialment consignats en la sol·licitud inicial de subvenció.
En cap cas la reformulació pot indicar una modificació substancial del projecte subvencionat que pugui afectar la valoració efectuada sobre aquest.
14.8 En el supòsit que s'hagi de presentar algun document acreditatiu, les entitats sol·licitants han de presentar-ne còpies digitalitzades en substitució de les còpies compulsades, d'acord amb el que preveu l'article 26.2 de la Llei 39/2015, d'1 d'octubre.
La fidelitat als originals es garanteix mitjançant l'ús de la signatura electrònica avançada corresponent en el formulari de sol·licitud, que inclou una declaració responsable pel que fa al cas.
14.9 La subvenció s'ha d'atorgar sobre el pressupost acceptat i la justificació ha de ser respecte d'aquest pressupost, a fi de donar compliment al article 12.4 de l'Acord GOV/85/2016, de 28 de juny.
14.10 La manca d'esmena dels requisits que es poden modificar, dins el termini de 10 dies hàbils i amb el requeriment previ, d'acord amb el que estableix l'article 68 de la Llei 39/2015, d'1 d'octubre, comporta el desistiment de la sol·licitud, amb la resolució prèvia que s'ha de dictar en els termes que preveu l'article 21 de la dita Llei.
–15 Resolució i publicació de les subvencions inadmeses, desistides, atorgades i denegades
15.1 Prèviament a la concessió de les subvencions, l'òrgan concedent ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que pugui utilitzar addicionalment altres mitjans electrònics.
15.2 La resolució de concessió i de denegació de subvencions s'ha de notificar mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que puguin utilitzar addicionalment altres mitjans electrònics, i ha de contenir la via de recurs que correspongui.
–16 Obligacions reconegudes i bestretes
16.1 L'import concedit ha de ser un percentatge o fracció del cost total o una part del projecte.
16.2 Un cop es publiqui la resolució definitiva de la concessió de subvencions, s'ha de tramitar el document d'obligació de la bestreta, que serà del 100% de la quantitat atorgada, per a la qual no s'exigeixen garanties, d'acord amb l'article 42.2 del Reial decret 887/2006, atès que la naturalesa de les actuacions subvencionades i les especials característiques de les entitats beneficiàries així ho justifiquen.
16.3 Prèviament al reconeixement de les obligacions, l'òrgan instructor ha de comprovar d'ofici si l'entitat beneficiària està al corrent de les obligacions tributàries i amb la Seguretat Social.
En el cas que l'entitat beneficiària no tingui la residència fiscal al territori espanyol, ha de presentar un certificat de residència fiscal emès per les autoritats competents del seu país de residència.
17.1 D'acord amb el que estableixen la Llei 38/2003, de 17 de novembre, i el Reglament de la Llei general de subvencions, les entitats o organitzacions subvencionades estan obligades a justificar el compliment de les condicions imposades i la consecució dels objectius previstos en l'acte de concessió de la subvenció, de conformitat amb l'Ordre ECO/172/2015, de 3 de juny, sobre les formes de justificació de subvencions.
17.2 La justificació de l'aplicació dels fons percebuts i el compliment de la finalitat de la subvenció s'han de fer, per a cada projecte subvencionat, d'acord amb la normativa legal vigent en el moment de la justificació.
17.3 Les formes de justificació, depenent de l'import atorgat per a cada projecte, són les següents:
b) Per projectes concedits per un import superior a 60.000,00 euros.
17.4 Justificació per a projectes concedits per un import igual o inferior a 60.000,00 euros.
Per a la justificació dels projectes concedits igual o inferior a 60.000,00 euros, cal presentar un compte justificatiu simplificat de despesa que té caràcter de declaració responsable, i ha de contenir la documentació següent:
a) Una relació classificada de despeses per cada projecte subvencionat amb identificació del creditor, número de la factura o document de valor probatori equivalent al tràfic mercantil, l'import, la data d'emissió i la data de pagament, segons model establert, que estarà disponible a l'apartat Tràmits del web de la Generalitat de Catalunya ( http://tramits.gencat.cat ).
La relació classificada de despeses, en la mesura del que sigui possible, s'ha d'emplenar seguint un ordre coherent i ajustat als conceptes de despesa utilitzats en el pressupost inclòs a la sol·licitud, d'acord amb el que estableixen les bases 7.2 i 9.1.b).
b) Una liquidació del total del pressupost del projecte que es va presentar amb la sol·licitud, on s'han d'indicar els ingressos i les despeses del projecte subvencionat i, si escau, s'han de motivar les desviacions respecte al pressupost inicial, segons el model normalitzat, que estarà disponible a l'apartat Tràmits del web de la Generalitat de Catalunya ( http://tramits.gencat.cat ).
c) Una memòria explicativa del compliment de la finalitat del projecte subvencionat, amb indicació de les activitats realitzades i dels resultats obtinguts segons el model normalitzat que estarà disponible a l'apartat Tràmits del web de la Generalitat de Catalunya ( http://tramits.gencat.cat ).
Quan els justificants de les despeses s'imputin parcialment a d'altres subvencions, cal indicar-ne la quantia exacta o el percentatge imputat a cadascuna, amb identificació dels òrgans concedents.
e) Els tres pressupostos que ha d'haver sol·licitat el beneficiari i la memòria sobre l'elecció, si escau, d'acord amb el que estableix la base 11.m).
17.4.1 L'òrgan gestor, per tal d'obtenir una evidència raonable sobre l'adequada aplicació de la subvenció, ha de comprovar l'aplicació correcta de l'ajut, sol·licitant a cada entitat beneficiària determinats justificants de despesa mitjançant la tècnica del mostreig combinat, que han de representar com a mínim el 25% del cost total de l'acció.
17.4.2 L'òrgan gestor pot requerir a l'entitat beneficiària la totalitat dels justificants de despesa si ho considera oportú.
17.4.3 Les factures i la documentació acreditativa del pagament que es requereixi s'han de presentar, en format de paper, de manera preferent en els registres del Departament, sens perjudici de presentar-ho a qualsevol lloc dels que preveu l'article 16.4 de la Llei 39/2015, d'1 d'octubre.
17.4.4 Les factures i els rebuts de pagament han de complir els requisits que estableix el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació.
17.4.5 Per a la justificació de les despeses de personal ha de constar, com a regla general i en funció de les característiques de l'activitat objecte de l'ajut, la documentació següent:
a) Contractes de treball i nòmines imputades a l'activitat objecte de l'ajut.
b) Document signat pel representant legal de l'entitat beneficiària, mitjançant el formulari, si n'hi ha, o segons les pautes del model, que detalli, per a tota la llista de persones de les quals s'han presentat nòmines, les activitats desenvolupades i la dedicació exacta al projecte objecte de l'ajut (mesos, dies, hores, segons escaigui).
c) Per justificar el pagament efectiu de les nòmines, cal aportar:
c.1) Transferència bancària que identifiqui el destinatari, l'import i la data.
c.2) Si els justificants de pagament són globals, s'ha de presentar el desglossament per treballador, amb indicació del número de remesa, la data, el nom del treballador i la nòmina pagada i l'import.
d) Per justificar el pagament de la Seguretat Social, l'entitat beneficiària ha d'aportar els documents RLC i TC2 amb el segell de compensació o el pagament efectiu de l'entitat financera corresponent.
d.1) En cas de domiciliació bancària, mitjançant el càrrec en el compte corresponent.
d.2) Si el pagament s'efectua a través d'una entitat financera, mitjançant el rebut de liquidació de cotitzacions segellat o validat mecànicament per l'entitat financera.
d.3) Si s'utilitzen altres vies de pagament, mitjançant el rebut de liquidació de cotitzacions i el justificant bancari de pagament.
e) Per justificar les retencions i l'ingrés a compte de l'impost sobre la renda de les persones físiques (IRPF), l'entitat ha d'aportar:
e.1) Model trimestral de declaració de retencions i ingrés a compte de l'IRPF del període de desenvolupament de l'activitat objecte de l'ajut.
17.4.6 Les despeses de professionals adscrits al desenvolupament del projecte subvencionat es justifiquen mitjançant la corresponent factura i comprovant de pagament.
Cal practicar-hi la retenció de l'IRPF i aplicar-hi l'IVA quan escaigui.
17.4.7 Per justificar les despeses de l'IVA, s'ha d'aplicar el que preveu l'apartat E de l'Acord del Govern de 22 de juliol de 2014, pel qual s'aprova la Instrucció per a la unificació de criteris en la gestió general de les subvencions tramitades per l'Administració de la Generalitat i pels ens que conformen el seu sector públic.
17.5 Justificació per projectes concedits per un import superior a 60.000,00 euros.
Per a la justificació dels projectes concedits per un import superior a 60.000,00 euros, cal presentar el compte justificatiu amb aportació de l'informe d'un auditor, d'acord amb el model i les instruccions que es facilitaran a través de l'apartat Tràmits del web de la Generalitat [URL] Aquest compte justificatiu, amb aportació de l'informe d'auditor ha de contenir els apartats detallats a la base 17.4, i ha d'anar acompanyat de l'informe d'un auditor fet per auditors inscrits com a exercents en el Registre oficial d'auditors de comptes (ROAC).
L'informe s'ha d'elaborar d'acord amb els procediments i el model que estableix l'Ordre ECO/172/2015, de 3 de juny, sobre les formes de justificació de subvencions, i ha de detallar-ne els procediments de revisió i el seu abast.
També ha d'indicar les comprovacions que s'han fet, i posar de relleu tots els fets que puguin suposar un incompliment per part de la persona beneficiària, amb un grau de detall que permeti a l'òrgan gestor formular conclusions.
L'auditor pot utilitzar tècniques de mostreig en la revisió del compte justificatiu, i en aquest cas ha d'indicar el sistema estadístic emprat, el nombre d'elements i l'import de la mostra analitzats respecte del total, i el percentatge de deficiències i errors en relació amb la mostra.
Per tal d'obtenir una evidència raonable sobre l'adequada aplicació de la subvenció, ha de comprovar l'aplicació correcta de l'ajut, i sol·licitar a cada entitat beneficiària justificants de despesa, que han de representar com a mínim el 40% del cost total del projecte.
17.6 Pel que fa a la justificació de les subvencions atorgades a federacions o entitats de segon o de tercer nivell, poden ser admesos els justificants de subvencions presentats per les entitats federades sempre que estiguin relacionades amb l'objecte de la subvenció, que consti que la federació ha transferit els fons subvencionats entre les entitats federades, i que les entitats s'hagin detallat a la sol·licitud de subvenció.
Aquests justificants han de ser factures i rebuts originals de la despesa efectivament realitzada, que poden ser autenticades pel funcionari o funcionària de l'òrgan gestor, un cop hagin estat validats i segellats, o emesa amb mitjans electrònics.
També s'acceptaran els justificants de despesa presentats per la mateixa federació o moviment que estiguin relacionades amb l'objecte de la subvenció.
17.7 En els casos d'adquisició o construcció de béns immobles, s'ha de presentar l'escriptura pública de compravenda o, si escau, d'obra nova, en la qual han de constar les limitacions que s'especifiquen a l'apartat o) de la base 11, així com acreditar-se la incorporació de l'adquisició o, si escau, de l'obra realitzada, a l'inventari de l'entitat.
17.8 Les unitats gestores del Departament, en funció del col·lectiu al qual estiguin adreçats els programes subvencionats, han de comprovar els comptes justificatius corresponents i poden requerir a l'entitat beneficiària els justificants que considerin oportuns i que permetin obtenir una evidència raonable sobre l'adequada aplicació de la subvenció.
17.9 No s'admeten compensacions entre despeses corrents, despeses d'inversió i despeses de gestió i administració; cada un d'aquests conceptes està limitat per l'import assignat al pressupost autoritzat.
17.10 El termini de presentació de la documentació justificativa és el següent:
17.10.1 Per als projectes amb compte justificatiu simplificat, el termini és l'últim dia hàbil del mes de febrer de l'any següent al qual s'ha de portar a terme el projecte sol·licitat.
17.10.2 Per als projectes amb compte justificatiu amb aportació d'informe d'auditor, el termini és l'últim dia hàbil del mes de març de l'any següent al qual s'ha de portar a terme el projecte sol·licitat.
17.10.3 Tanmateix, l'òrgan concedent pot atorgar, d'acord amb les condicions i els procediments fixats a l'article 32 de la Llei 39/2015, d'1 d'octubre, del procediment administratiu comú de les administracions públiques, una ampliació del termini establert, que no excedeixi la meitat d'aquest, i sempre que no es perjudiquin drets de tercers.
17.10.4 Si, un cop vençut el termini de justificació, l'entitat no hagués presentat els corresponents documents, es requerirà perquè, en el termini improrrogable de quinze dies, els aporti, i se li comunicarà que la falta de presentació de la justificació en el termini esmentat comportarà l'exigència del reintegrament i altres responsabilitats que estableix la Llei 38/2003, de 17 de novembre, d'acord amb l'establert a l'article 70 del Reglament de la Llei general de subvencions.
–18 Règim de compatibilitat dels ajuts
Les subvencions són compatibles amb altres ajuts d'entitats públiques o privades, nacionals o internacionals, que tinguin la mateixa finalitat que aquestes, excepte els ajuts concedits per l'Estat espanyol per raó de les seves respectives competències, sens perjudici d'aquelles despeses que puguin ser imputables a les subvencions que s'atorguin en els seus àmbits respectius.
En qualsevol cas, l'import de la subvenció no pot ser d'una quantia que, aïlladament o en concurrència amb altres subvencions, ajuts, ingressos o recursos, superi el cost de l'activitat subvencionada, d'acord amb el que preveuen els apartats 2 i 3 de l'article 19 de la Llei 38/2003, de 17 de novembre.
–19 Òrgans competents per a la gestió, instrucció i resolució del procediment
La instrucció de totes les línies de subvenció correspon a la persona titular de la Direcció de Serveis del Departament de Treball, Afers Socials i Famílies.
La resolució de totes les línies de subvenció correspon a la persona titular de la Secretaria General del Departament de Treball, Afers Socials i Famílies.
Per a totes les línies de subvenció relacionades, el Servei de Gestió Econòmica del Departament de Treball, Afers Socials i Famílies ha d'efectuar la revisió administrativa de les sol·licituds.
La valoració tècnica de totes les línies de subvenció, així com la validació de la justificació de les subvencions, correspon a les unitats directives del Departament de Treball, Afers Socials i Famílies, en funció dels col·lectius de persones als quals estiguin adreçats els programes objecte de subvenció.
–20 Causes de modificació de la resolució
20.1 L'òrgan concedent té la facultat de revisar els ajuts concedits i modificar les resolucions de concessió en el cas d'alteració de les condicions o de l'obtenció concurrent d'altres ajuts.
20.2 Les entitats beneficiàries poden sol·licitar l'ampliació del termini d'execució o justificació de la subvenció abans del venciment del termini de què es tracti per raons degudament justificades.
21.1 L'òrgan concedent, amb la tramitació prèvia del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut amb els interessos legals que corresponguin, en els supòsits que preveuen el text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i la Llei 38/2003, de 147 de novembre, general de subvencions.
21.2 La devolució de tota o part de la subvenció sense el requeriment previ de l'Administració per part del beneficiari s'ha de fer al compte restringit d'ingressos del Departament de Treball, Afers Socials i Famílies.
S'ha de remetre a l'òrgan concedent la corresponent carta de pagament acreditativa de l'ingrés efectuat.
En aquest cas, si s'escau, l'Administració ha de calcular els interessos de demora d'acord amb el que preveu l'article 100.2 del text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre.
21.3 Un cop transcorregut el termini establert de justificació sense que aquesta hagi estat presentada davant l'òrgan gestor competent, aquest òrgan ha de requerir el beneficiari perquè, en el termini improrrogable de quinze dies hàbils, presenti la justificació.
La falta de presentació en el termini establert comporta la revocació i, si escau, l'exigència del reintegrament i altres responsabilitats establertes en la legislació aplicable en matèria de subvencions, en compliment de l'article 16.3 de l'Ordre ECO/172/2015, de 3 de juny.
A aquestes subvencions els és aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, així com el que estableixen els articles 101 i següents del text refós de la Llei de finances públiques de Catalunya.
Pot comportar, a més del reintegrament de la subvenció, la incoació del procediment sancionador preceptiu, d'acord amb la legislació esmentada.
23.1 Les entitats beneficiàries, abans que finalitzi el termini de justificació de la subvenció atorgada, poden renunciar de forma expressa, totalment o parcialment, a les subvencions atorgades, d'acord amb el que estableix l'article 94 de la Llei 39/2015, d'1 d'octubre, del procediment administratiu comú de les administracions públiques i, en cas que sigui procedent, retornar les quanties corresponents al compte restringit d'ingressos del Departament de Treball, Afers Socials i Famílies, amb els interessos legals que corresponguin.
23.2 En cas que l'entitat beneficiària renunciï de forma expressa al seu dret de percebre la part de la subvenció percebuda indegudament, l'òrgan que va concedir-la ha de dictar la resolució corresponent.
D'acord amb el que preveu l'article 36 de la Llei 38/2003, de 17 de novembre, quan l'acte de concessió incorri en algun supòsit de nul·litat o anul·labilitat, l'òrgan concedent ha de procedir a la revisió d'ofici o, si escau, a la declaració de levitat i la impugnació ulterior, de conformitat amb el que estableixen els articles 106 i 107 de la Llei 39/2015, d'1 d'octubre.
25.1 L'òrgan concedent ha d'iniciar un procediment de reintegrament quan hi concorri alguna de les causes que preveuen l'article 99 del text refós de la Llei de finances públiques de Catalunya o l'article 37 de la Llei 38/2003, de 17 de novembre.
25.2 El procediment de reintegrament té una durada màxima de sis mesos, a comptar de la data de l'acord d'inici, d'acord amb l'article 21.3.a) de la Llei 39/2015, i es tramita d'acord amb els apartats vigents de l'article 100 del text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre.
a) Pel que fa als aspectes específics de gestió de les subvencions i, en tot cas, les obligacions de les entitats beneficiàries, la justificació, el reintegrament i el règim sancionador: la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de subvencions; el text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i l'Ordre ECO/172/2015, de 3 de juny, així com la normativa sectorial que sigui aplicable.
–27 Publicitat de les subvencions atorgades
27.1 D'acord amb l'article 94.6 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, els ens concedents han de donar publicitat a les subvencions atorgades d'acord amb la normativa aplicable en matèria de transparència.
27.2 D'acord amb l'apartat 15 de l'Acord GOV/85/2016, de 28 de juny, quan les subvencions concedides, individualment considerades, siguin del mateix import o d'un import superior a 3.000,00 euros, el Departament de Treball, Afers Socials i Famílies ha de donar publicitat dels atorgaments d'aquestes subvencions mitjançant la seva publicació al Diari Oficial de la Generalitat de Catalunya i al Tauler electrònic de l'Administració de la Generalitat de Catalunya ( http://tauler.gencat.cat ) indicant la convocatòria, el programa i el crèdit pressupostari al qual s'ha imputat, la persona beneficiària, la quantitat concedida, la finalitat o finalitats de la subvenció i la seva formalització.
27.3 En el supòsit que la quantia de les subvencions sigui inferior a 3.000,00 euros, s'ha de donar publicitat dels atorgaments de les subvencions mitjançant l'exposició a la secció Ajuts i subvencions atorgats del web del Departament de Treball, Afers Socials i Famílies ( http://treballaferssocials.gencat.cat ) i al Tauler electrònic de l'Administració de la Generalitat de Catalunya ( http://tauler.gencat.cat ).
27.4 D'acord amb els articles 18 i 20.8 de la Llei 38/2003, de 17 de novembre, general de subvencions, s'ha de donar publicitat de la informació de les resolucions de concessió de subvencions mitjançant la Base de Dades Nacional de Subvencions (BDNS).
El Departament de Treball, Afers Socials i Famílies pot inspeccionar el desenvolupament dels programes i les actuacions subvencionades per tal de comprovar el compliment de l'objecte de la subvenció d'acord amb la Llei 16/1996, de 27 de novembre, reguladora de les actuacions inspectores i de control en matèria de serveis socials, o altra normativa que sigui aplicable.
–29 Caràcter de les subvencions
29.1 L'atorgament d'aquestes subvencions està supeditat a les disponibilitats pressupostàries, i a la possibilitat de reducció parcial o total de la subvenció, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
29.2 Les subvencions que es puguin concedir estan subjectes a limitació pressupostària i no generen cap dret de continuïtat en l'assignació de finançament als destinataris per a exercicis successius.
29.3 Les subvencions concedides se sotmeten al règim fiscal vigent en el moment del seu atorgament.
–30 Protecció de dades de caràcter personal
D'acord amb la Llei orgànica 15/1999, de 13 de desembre, de protecció de dades de caràcter personal (LOPD), les dades de caràcter personal han de ser tractades amb la finalitat de gestionar i tramitar les convocatòries que regulen aquestes bases d'acord amb els principis de seguretat i confidencialitat que estableix la normativa sobre protecció de dades.
En el cas que l'objecte de la subvenció inclogui el tractament de dades de caràcter personal, els beneficiaris i entitats col·laboradores han de complir amb la normativa corresponent, i adoptar i implementar les mesures de seguretat que preveu la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
Línia A. Programes d'atenció a les persones amb necessitats d'atenció integral social.
Descripció: els projectes d'aquests programes tenen per objectiu principal promoure la inclusió social atenent les necessitats bàsiques, urgents i puntuals de les persones en situació de pobresa i vulnerabilitat per garantir la seva salut.
Les prestacions i activitats subvencionables han d'anar destinades a la població en exclusió amb caràcter general, sense limitacions degudes a la possible pertinença dels seus destinataris a la mateixa organització, ni poden finançar els serveis o el pagament de quotes a l'entitat que proporciona l'ajuda.
Aquests ajuts no poden destinar-se al lliurament de quantitats dineràries directament al beneficiari, excepte en els pagaments de les mensualitats de lloguer i despeses de subministraments de l'habitatge de l'usuari (llum, aigua, telèfon i gas).
A.1.1 Programes destinats a la cobertura de béns de primera necessitat de les persones i famílies més necessitades mitjançant: menjadors socials, lliurament d'aliments, roba i productes d'higiene; ajuda per al pagament de rebuts de subministraments, transport públic i despeses sanitàries; així com les despeses de les famílies més vulnerables amb fills o filles a càrrec, derivats de la seva escolarització (finançament de llibres, uniformes i material escolar i despeses de menjador i transport escolar).
En el cas dels menjadors socials, es pot finançar la dotació d'equipament bàsic.
Els requisits i la documentació a presentar per a això es determinen a l'annex 3 de les bases.
A.1.2 Programes de mediació, suport i assessorament per a les persones i famílies més vulnerables a fi de prevenir l'exclusió residencial que puguin derivar en situacions d'extrema necessitat.
Es preveu el pagament de rebuts de lloguers i d'estades curtes en allotjaments (hostals, pensions, d'altres) i la mediació per al lloguer d'habitatges.
A.1.3 Programes de voluntariat dirigits a l'atenció de persones sense suport familiar amb malalties cròniques o de llarga durada en hospitals, centres residencials o serveis domiciliaris.
A.1.4 Programes per a la formació de voluntariat per pal·liar les situacions d'urgència social.
Els projectes han de descriure concretament i àmpliament com s'han de desenvolupar les actuacions, així com descriure les accions d'acompanyament previstes per a la inclusió social dels destinataris dels ajuts, i a més han de concretar els perfils i criteris establerts per seleccionar-los.
Els projectes han d'acreditar de forma explícita, i per escrit, la seva col·laboració amb els serveis socials públics municipals o autonòmics de la zona d'actuació, llevat dels casos de projectes de voluntariat.
Descripció: els projectes d'aquests programes preveuen actuacions d'intervenció social per a famílies que es trobin en les situacions següents:
Famílies que hagin estat víctimes d'accions violentes o en les quals es produeixi violència familiar; i es dona preferència a la intervenció amb les víctimes, amb especial atenció als menors afectats.
Famílies en les quals convisquin persones amb necessitats especials de cura, especialment nens, nenes i adolescents.
A.2.1 Els programes que es duguin a terme en zones o barris desfavorits.
A.2.2 Els programes que prevegin actuacions amb famílies que presentin un alt risc d'exclusió social.
A.2.3 Els programes que estableixin mecanismes de coordinació amb els serveis socials i altres recursos existents a la zona.
A.2.4 Formació i promoció del voluntariat en aquests programes.
Els projectes han de preveure intervencions socials de caràcter integral individualitzades per grup familiar.
Descripció: els projectes d'aquests programes estan dirigits a facilitar pautes i recursos a les famílies que s'enfronten a situacions de conflictivitat generada per les interaccions entre els seus membres que contribueixin a prevenir situacions de risc o reduir els efectes negatius sobre la seva salut.
Es destinen prioritàriament a famílies que, a causa dels seus baixos ingressos, no poden accedir a l'oferta privada existent.
A.3.1 Programes d'orientació i intervenció psicoterapèutica per a famílies que presenten conflictivitat familiar, a fi de prevenir o tractar situacions de risc que puguin generar un deteriorament del benestar emocional i físic dels seus membres o de la convivència familiar, incloent-hi la intervenció davant de situacions de violència filioparental.
A.3.2 Programes de mediació familiar com a procés de negociació no conflictiva en les situacions de ruptura de la parella i altres supòsits de conflictivitat familiar on estigui indicada, que prioritzin en tot el procés l'interès dels menors.
A.3.3 Programes per a la promoció dels punts de trobada familiar per fomentar els espais de trobada adequats per a l'exercici dels drets i deures parentals després de la ruptura de parella, o altres situacions derivades de sentències judicials o resolucions administratives en què s'hagi de facilitar la trobada entre el menor i el progenitor no custodi i la família biològica, en un entorn segur que en garanteixi el benestar emocional i físic.
Els projectes s'adrecen preferentment a famílies desfavorides o en situació de conflicte, i se'n garanteix en tots els casos la gratuïtat per a les unitats familiars amb ingressos inferiors al doble de l'IRSC (indicador de renda de suficiència).
Les intervencions han de ser, en tot cas, individualitzades per nucli familiar.
Els professionals que duguin a terme aquests projectes han de tenir l'experiència i la formació adequades al tipus d'intervenció que duguin a terme, especialment formació en igualtat de gènere i en elements de comprensió i actuació de violència masclista.
Així mateix, han de formar part d'un equip multidisciplinari, en especial en els programes de punts de trobada familiars, a fi de poder intervenir en situacions d'alta conflictivitat familiar i visites tutelades.
Els punts de trobada familiar han de tenir un protocol d'actuació específic per als casos de violència de gènere.
Descripció: els projectes d'aquests programes han d'estar orientats a enfortir la capacitat i la responsabilitat familiar i comunitària per millorar les condicions de salut, promoure estils de vida familiars saludables i facilitar a les persones que exerceixen responsabilitats parentals pautes de criança positives dels nens i les nenes i adolescents al seu càrrec, atenent l'interès superior d'aquests, en un entorn no violent.
A.4.1 Activitats que es duguin a terme en zones desfavorides o en l'àmbit rural o que incloguin intervencions en entorns familiars d'especial vulnerabilitat o dificultat social.
A.4.2 Els programes que prevegin actuacions en les àrees de salut, seguiment escolar, pautes de criança i socialització, entre d'altres.
A.4.3 Intervencions a càrrec de professionals especialitzats en consideració a les famílies realitzades mitjançant visites domiciliàries al nucli familiar o intervencions grupals.
4.4 Actuacions adreçades a la difusió, sensibilització o promoció de la criança positiva.
Els professionals que duguin a terme aquests projectes han de tenir l'experiència i la formació adequades al tipus d'intervenció que hagin de desenvolupar, especialment han de tenir formació en igualtat de gènere i en elements de comprensió i actuació de violència masclista.
A.5.1 Programes de prevenció i informació dirigits a la vacunació infantil.
A.5.2 Programes dirigits a la població immigrant de salut sexual i reproductiva.
A.5.3 Programes d'investigació o anàlisi sobre la prevalença de determinades malalties en la població d'origen immigrant i sobre els determinants de salut d'aquesta població.
A.5.4 Programes que suposin la realització de tallers de formació i el disseny de materials a fi d'erradicar la mutilació genital.
A.5.5 Programes que fomentin la mediació sociosanitària.
A.5.6 Programes que fomentin la formació de professionals de la salut en l'àmbit intercultural.
Els professionals que duguin a terme aquests projectes han de tenir l'experiència i la formació adequades a l'atenció que hagin de desenvolupar.
Descripció: els projectes d'aquests programes tenen per objectiu establir estratègies de caràcter integral per afavorir la rehabilitació i la progressiva inclusió social de persones sense llar.
A.6.1 Programes dirigits a l'establiment d'equips multidisciplinaris de treball de carrer d'atenció social que afavoreixin l'accés al sistema de salut normalitzat, i a recursos d'atenció i intervenció social, i que actuïn en coordinació amb el conjunt de la xarxa de recursos.
A.6.2 Programes de creació de dispositius d'acollida en període de convalescència per a persones sense llar amb alta hospitalària i persones amb malalties terminals que no tinguin habitatge ni altres xarxes de suport.
A.6.3 Programes d'allotjament temporal en pisos tutelats i centres de dia, centres d'acolliment i allotjament de mitja i llarga estada, a fi de prevenir o pal·liar el seu deteriorament físic i problemes de salut especialment la malaltia mental, alcoholisme, addiccions i altres estats associats a la seva situació de sensellar.
A.6.4 Programes d'atenció a persones sense llar que garanteixin l'habitatge primer seguint models com el denominat housing first.
A.6.5 Programes per a la formació i promoció del voluntariat en consideració a aquestes persones.
En els programes esmentats anteriorment, s'han de finançar l'adequació i la millora de centres, així com la dotació d'equipament.
Els projectes han d'acreditar, per escrit, la seva col·laboració amb els serveis socials públics municipals o autonòmics de la zona d'actuació, i, en el cas dels projectes dirigits als malalts terminals i convalescents, han d'acreditar-ne la col·laboració amb els serveis sanitaris.
Els projectes han de recollir àmpliament les accions concretes per a la inclusió social dels seus destinataris i concretar el nombre de beneficiaris directes, les seves característiques en relació amb les accions a desenvolupar i els criteris que s'estableixen per seleccionar-los.
Descripció: els projectes d'aquests programes van destinats a millorar la situació de salut de la població gitana, en especial de les dones, a fi de reduir-ne les desigualtats en salut respecte a la població general.
A.7.1 Programes d'informació, sensibilització i capacitació en matèria de salut, que continguin aspectes educatius, i d'adquisició d'habilitats relacionades amb el desenvolupament d'hàbits de vida saludables i preventius.
Mereixen una especial consideració els programes orientats a l'apoderament de dones gitanes com a agents de promoció integral de la salut, així com els programes dirigits a la formació en mediació intercultural dels professionals sociosanitaris.
A.7.2 Formació i promoció del voluntariat en aquests programes.
Els projectes han de descriure àmpliament les actuacions concretes, indicar el nombre de persones beneficiàries directes, especificar els perfils d'exclusió i els criteris establerts per a la seva selecció.
Els horaris de les activitats han de ser dissenyats d'acord amb les necessitats i els interessos de les dones.
Els professionals que duguin a terme aquests projectes han de tenir l'experiència i la formació adequades al tipus d'intervenció i/o formació que realitzin, especialment han de tenir formació i capacitació en salut i gènere.
Descripció: els projectes d'aquests programes socials van dirigits a millorar la qualitat de vida, l'autonomia personal i la inclusió social de les persones amb discapacitat que afavoreixin la permanència en l'entorn en què desenvolupen la seva vida.
A.8.1 Programes d'atenció integral que facilitin a les persones amb discapacitat la seva autonomia personal, incloent-hi el suport a l'exercici de la seva capacitat jurídica; el suport a persones amb discapacitat amb alteracions de la salut mental; la inclusió de persones amb discapacitat que, a més, es troben en altres situacions que incrementen la seva exclusió social (com ara persones amb discapacitat sense llar, persones amb discapacitat d'ètnia gitana, mares amb discapacitat solteres, persones amb discapacitat estrangeres); i a dones amb discapacitat, especialment a aquelles amb càrregues familiars, o que visquin en el medi rural.
A.8.2 Programes que fomentin el suport a l'envelliment actiu de les persones amb discapacitat.
A.8.3 Programes que promoguin la prevenció, identificació i diagnòstic precoç de deficiències.
A.8.4 Programes culturals, esportius i de participació en general en què s'afavoreixi la presència conjunta de persones amb discapacitat i sense.
A.8.5 Programes d'investigació en l'àmbit social que permetin millorar l'autonomia personal de les persones amb discapacitat.
A.8.6 Programes de creació de sistemes d'informació i estadístics que permetin l'avaluació de la situació de les persones amb discapacitat per poder millorar-ne la qualitat de vida.
A.8.7 Formació i promoció del voluntariat en aquests programes.
A.8.9 Programes que promoguin l'autonomia personal per facilitar la comunicació, la mobilitat i l'accessibilitat de les persones amb discapacitat.
A.8.10 Programes d'atenció integral que facilitin a les persones amb discapacitat la seva autonomia personal a través de la utilització de tecnologies, productes o serveis relacionats amb la informació i la comunicació o altres serveis que els facilitin l'autonomia personal, la permanència en el domicili i el seu entorn social i familiar, inclosos els relacionats amb l'accessibilitat de qualsevol tipus a entorns, serveis i productes.
S'han d'establir els criteris socials a aplicar per a la selecció dels usuaris i els règims d'aportació econòmica pels serveis que rebran.
Els projectes que incloguin productes de suport o instruments necessaris per al desenvolupament normal de la vida quotidiana i l'accés a la informació han de tenir previst el retorn dels instruments subministrats per reutilitzar-los, sempre que la seva naturalesa ho permeti.
Descripció: els projectes d'aquests programes tenen per objectiu l'acabament de projectes d'inversió finançats en convocatòries anteriors que estiguin pendents de conclusió, així com l'equipament i les obres d'adaptació i rehabilitació dels centres i unitats d'atenció per a persones grans i per a persones amb discapacitat.
A.9.1 Els programes d'inversió que hagin estat finançats en convocatòries anteriors i estiguin pendents de conclusió i fins que es concloguin.
A.9.2 La realització d'obres d'adaptació per adequar les infraestructures dels centres per a persones en situació de dependència a la normativa vigent.
Descripció: els projectes d'aquests programes tenen per objectiu el suport i el descans per a les famílies cuidadores que tenen a càrrec seu persones amb discapacitat, i afavorir la seva permanència en el domicili familiar.
A.10.1 Programes que promoguin el desenvolupament de les habilitats i competències adequades a les famílies i persones cuidadores per a l'exercici de la cura, el suport, l'atenció i l'educació de les persones amb discapacitat i/o en situació de dependència, que tenen a càrrec seu; així com l'ajuda mútua familiar.
A.10.2 Programes que promoguin serveis transitoris d'allotjament de famílies desplaçades per motius mèdics i en períodes de convalescència.
A.10.3 Programes que promoguin serveis de respir, tals com serveis d'acompanyament circumstancial diürn, nocturn, en temps lliure, en caps de setmana, en períodes de vacances, descansos en postoperatoris, i altres serveis transitoris anàlegs.
A.10.4 Programes dirigits a famílies monoparentals, a dones amb discapacitat, a famílies en què el progenitor o progenitora tingui una discapacitat i a famílies en el medi rural, que tenen a càrrec seu persones amb discapacitat.
A.10.5 Formació i promoció del voluntariat en aquests programes.
Que s'estableixin els criteris socials a aplicar per a la selecció de les persones usuàries i el règim d'aportació econòmica pels serveis que rebran.
Els projectes de voluntariat han de concretar el nombre de personal voluntari i de beneficiaris atesos.
Descripció: els projectes d'aquests programes han d'enfortir la salut de les dones durant tot el seu cicle vital i en situacions d'especial vulnerabilitat.
A.11.1 Programes dirigits a l'educació de la salut sexual i reproductiva en tot el cicle vital (menors, dones en edat fèrtil, grans, en l'àmbit de la promoció de la salut i de la prevenció de la malaltia).
A.11.2 Programes dirigits a proporcionar el benestar de les dones embarassades i menors en gestació i a les mares en situació de postpart i lactància.
A.11.3 Programes dirigits a la prevenció dels problemes de salut específics de dones (menopausa, oncològics, etc.).
A.11.4 Programes integrals d'atenció a la salut de les dones víctimes de les diferents formes de violència contra la dona, i de les seves filles i fills.
A.11.5 Programes integrals d'atenció a la salut de dones amb situació d'exercir la prostitució.
A.11.6 Programes integrals d'atenció a la salut de les dones que es troben en situacions vulnerables i/o d'exclusió social.
A.11.7 Programes de promoció d'hàbits de vida saludables mitjançant la intervenció socioeducativa que fomenti la participació de les dones a través d'activitats formatives i la participació de les dones a través d'activitats culturals i de temps lliure, amb especial repercussió en la seva salut i en la de la seva família.
A.11.8 Programes de formació i promoció del voluntariat en aquests programes.
Els projectes han de concretar els perfils d'exclusió social i els criteris establerts per a la selecció de les dones amb aquest perfil.
Els projectes han de preveure un sistema d'avaluació de resultats, que incorporin les metodologies necessàries per realitzar avaluacions de gènere que permetin saber l'impacte de gènere real de les actuacions.
L'entitat sol·licitadora ha de presentar una declaració en què manifesti la seva intenció de col·laborar amb els serveis públics competents.
Descripció: els projectes d'aquests programes d'atenció sanitària i rehabilitació van adreçats a persones amb addiccions, els d'atenció social i rehabilitació psicosocial a persones amb malaltia mental, i els d'atenció social a persones afectades pel VIH o la sida i altres malalties, a persones amb discapacitat física o intel·lectual, i a persones transsexuals.
A.12.1 Prevenció, educació per a la salut - formació de mediadors, reducció de danys, deshabituació, incorporació social.
A.12.2 Places en règim d'internat a pacients terminals, suport i informació, prevenció, educació per a la salut - mediadors de salut, suport a malalts crònics, atenció a malalts amb necessitat de cures pal·liatives, atenció social i rehabilitació psicosocial a persones amb malaltia mental, atenció a persones amb patologia dual, i de suport a la rehabilitació psiquiàtrica.
A.12.3 Formació i promoció del voluntariat en aquests programes.
Els projectes han d'especificar el centre penitenciari i/o la ubicació de l'actuació.
Els projectes s'han d'adaptar a les instruccions d'intervenció d'organitzacions no governamentals i entitats col·laboradores dictades per les administracions penitenciàries competents.
S'ha d'acompanyar amb una memòria d'avaluació dels resultats obtinguts en el cas de projectes que hagin estat en funcionament anteriorment, i no ha de constar-ne un informe desfavorable per part dels centres penitenciaris on s'hagin dut a terme.
En el cas dels projectes d'atenció social a persones afectades pel VIH o la sida i altres malalties, són requisits: que els projectes facilitin l'excarceració d'aquests reclusos a través de cases d'acollida o suport domiciliari.
Que els projectes afavoreixin l'excarceració i prevegin unitats per a cures pal·liatives amb atenció sanitària i social.
Que els projectes d'atenció a malalts mentals, persones amb discapacitat intel·lectual i patologia dual han de connectar els interns i/o els seus familiars amb els recursos de l'entorn (salut mental, ONG, UTT, centres de salut mental, centres residencials), i s'hi ha de coordinar a fi d'aconseguir una continuïtat de la intervenció.
Els projectes d'atenció a persones amb discapacitat física, intel·lectual i sensorial, és requisit que prevegin una atenció integral, tant a l'interior del centre penitenciari com al seu exterior, i proporcionin, en cas de necessitat, acollida en l'excarceració.
Descripció: els projectes d'aquests programes tenen per objectiu desenvolupar actituds de prevenció davant dels riscos contra la salut i de promoció d'hàbits de vida saludable.
A.13.1 Programes d'educació per a la salut que estableixin actuacions en la prevenció de malalties de transmissió sexual, trastorns de la conducta alimentària, i embarassos no desitjats.
A.13.2 Programes d'educació viària que prevegin actuacions encaminades a la sensibilització i prevenció d'accidents de trànsit entre els joves.
A.13.3 Programes dirigits preferentment a joves en situació desfavorida o en risc d'exclusió social.
A.13.4 Programes que afavoreixin la participació i formació de voluntaris.
Els projectes han de disposar de sistemes interns de seguiment i avaluació.
En els projectes en què es prevegi la participació de voluntaris, se n'ha de concretar el nombre i la formació.
Descripció: els projectes d'aquests programes van dirigits a persones grans, que requereixin una atenció social i presentin necessitats que no estiguessin sent ateses en aquells moments per altres recursos públics, i comprenen:
Ajudes tècniques i cures a través de les noves tecnologies, que permetin un grau d'autonomia més gran.
Atenció personal de caràcter temporal, en postoperatori.
Suport i formació sanitària a persones cuidadores.
Serveis d'acompanyament per a la realització de visites mèdiques.
Atenció i cura personal al domicili i assistència domèstica, inclosos subministraments externs de menjar i bugaderia.
Atenció sociosanitària en centres de dia i centres de nit.
A.14.1 Programes dirigits a persones grans amb càrregues familiars o que visquin soles.
A.14.3 Programes dirigits a persones grans que visquin en grans ciutats i en municipis de l'àmbit rural i que estiguin en situació d'especial dificultat.
A.14.4 Programes dirigits a persones grans amb capacitat d'obrar modificada legalment.
A.14.5 Programes de suport a les famílies i als cuidadors, preferentment als cuidadors familiars.
A.14.6 Formació i promoció del voluntariat en aquests programes.
Els projectes que incloguin ajudes tècniques han de tenir previst el retorn dels aparells subministrats per ser reutilitzats.
Han d'incorporar indicadors de qualitat i de compliment d'objectius.
Els projectes d'atenció en centres de dia i centres de nit han de comprendre les àrees d'atenció social i sanitària, així com el personal específic, qualificat i suficient per al seu desenvolupament.
Descripció: els projectes d'aquests programes van dirigits a la prevenció de les addiccions o a l'augment en l'edat d'inici en el consum de substàncies addictives.
Projectes de programes dirigits a la promoció d'estils de vida saludables entre menors amb consums de substàncies problemàtics o conductes addictives.
Projectes de programes dirigits a l'atenció de les addiccions des d'un model d'atenció biopsicosocial.
Projectes de programes d'inserció sociolaboral de pacients addictes.
A.15.1 Els programes preventius i comunitaris d'acolliment residencial, diürn, o d'acompanyament a la vida autònoma que duguin a terme accions dirigides al tractament i rehabilitació de les persones amb conductes addictives per tal d'afavorir-ne la integració social.
A.15.2 Els programes dirigits a la prevenció i tractament de la ludopatia.
A.15.3 Formació i promoció del voluntariat en aquests programes.
Els projectes han de contenir accions de formació social general i específica, orientades a l'adquisició dels coneixements tècnics i les habilitats adequades, quan aquest sigui un element essencial per a la consecució dels objectius i resultats previstos.
Els projectes han de concretar les accions a desenvolupar i les evidències científiques que els sustenten, el nombre de persones voluntàries, i el nombre de persones beneficiàries directes, especificant-hi les persones ateses més vulnerables.
Els projectes han de disposar de sistemes interns de seguiment i avaluació de resultats que incorporin les metodologies necessàries per realitzar avaluacions de gènere que permetin conèixer l'impacte de gènere/pel que fa al gènere real de les actuacions.
Descripció: els projectes d'aquests programes tenen com a finalitat donar continuïtat als programes d'atenció social a persones amb el VIH o la sida.
A.16.1 Programes de manteniment de pisos d'acollida per a persones amb el VIH o la sida en situació d'exclusió social o processos immunològics greus.
A.16.2 Programes de suport integral (biopsicosocial) a persones amb el VIH o la sida.
A.16.3 Programes d'intervenció assistencial i seguiment de l'adherència al tractament antiretroviral en persones amb el VIH o la sida.
A.16.4 Formació i promoció del voluntariat en aquests programes.
Els pisos o cases d'acollida han de tenir l'estructura necessària i adequada per a la consecució dels objectius.
Els projectes han de contenir accions de formació social general i específica, orientades a l'adquisició dels coneixements tècnics i de les habilitats adequades, quan això sigui un element essencial per aconseguir els objectius i resultats previstos.
Els projectes han de concretar les accions que s'han de desenvolupar, les evidències científiques que els sustenten i el nombre de persones beneficiàries directes, i han d'especificar les persones ateses més vulnerables.
Els projectes han de disposar de sistemes interns de seguiment i avaluació de resultats, que incorporin les metodologies necessàries per a realitzar avaluacions de gènere que permetin saber l'impacte de gènere real de les actuacions.
En els projectes en els quals es prevegi la participació de voluntaris se n'ha de concretar el nombre.
Línia B. Programes d'atenció a les persones amb necessitats educatives, d'inclusió o d'inserció laboral.
Descripció: els projectes d'aquests programes pretenen promoure el desenvolupament educatiu i social de la infància, fonamentalment a través d'activitats educatives, culturals i de temps lliure, que fomentin hàbits de vida saludable, afavoreixin la participació infantil i la inclusió social o ajudin a la sensibilització sobre els drets de la infància i a facilitar l'intercanvi d'informació institucional que possibiliti la relació dels nens i les famílies.
B.1.1 Programes que es desenvolupin amb nens i nenes en situació de risc i que proposin accions preventives i d'intervenció, complementàries dels serveis normalitzats educatius, de temps lliure o de serveis socials.
B.1.2 Programes que es desenvolupin en serveis educatius o de temps lliure en àrees desfavorides o zones de risc social, mitjançant la col·laboració d'entitats i municipis, un cop finalitzades les activitats escolars diàries.
A més, han de tenir la finalitat de conciliar la vida familiar i laboral de les famílies més desfavorides, especialment durant els períodes de vacances dels nens, i han de fomentar la participació i la responsabilitat de la infància.
B.1.3 Programes per al desenvolupament de la línia telefònica Infància Respon 116 111.
B.1.4 Formació i promoció del voluntariat en aquests programes.
Hi ha d'haver personal, espais i activitats diferenciades segons els diferents trams d'edat.
Descripció: els projectes d'aquests programes ofereixen atenció educativa i social als nens i adolescents que estan allotjats i conviuen en serveis residencials (centres, pisos o miniresidències) de protecció a la infància i potencien factors de desenvolupament personal i habilitats socials per a la seva integració o reinserció social.
En aquests programes es tenen especialment en compte les circumstàncies dels menors estrangers no acompanyats, així com dels menors víctimes de tràfic, perquè requereixen una atenció específica per facilitar la seva integració.
B.2.1 Programes innovadors que prevegin criteris d'avaluació, apliquin estàndards de qualitat generals i d'accessibilitat per cada tipus de servei en acolliment residencial i fomentin la participació dels menors en l'elaboració de la programació d'activitats del centre.
B.2.2 Programes que incloguin aspectes de mediació intercultural per facilitar l'adaptació del menor al centre, a més de la relació dels tècnics amb les famílies.
Els centres, pisos o miniresidències han de tenir l'estructura necessària i adequada per a la consecució dels objectius.
Els centres han de tenir mòduls diferenciats.
Els projectes, encara que només prevegin despeses d'inversió, han d'anar acompanyats del projecte educatiu del centre, així com dels objectius que es persegueixen.
A més, els programes d'inversió han de reunir els requisits i presentar la documentació que es determina a l'annex 3 de les bases.
Descripció: els projectes d'aquests programes d'atenció educativa i social a través de l'adopció estan dirigits a menors amb necessitats especials (nens grans, grups de germans, menors amb discapacitats físiques, sensorials o psíquiques, que es troben tutelats per les entitats públiques competents en matèria de protecció) i volen afavorir la seva integració en aquest nou medi familiar.
Els programes d'atenció educativa i social a través de l'acolliment familiar estan dirigits a menors que estan sota la guarda o tutela de les entitats públiques competents en matèria de protecció, i els ofereixen aquesta atenció en un nou medi familiar, com a alternativa a l'internament en centres de menors.
B.3.1 Acolliments familiars de menors fins a sis anys i principalment fins a tres anys.
B.3.2 Programes que incloguin activitats de preparació o suport postadoptiu a les famílies i als nens.
B.3.3 Programes de bones pràctiques que, sota l'evidència científica, incloguin criteris de qualitat i avaluació en l'acolliment familiar.
B.4 Programes per a la prevenció i atenció educativa i social davant de la violència cap a la infància.
Descripció: aquests projectes d'aquests programes pretenen que es duguin a terme accions que permetin la prevenció, detecció i intervenció educativa i social, si escau, del maltractament i de l'explotació infantil, així com de la violència entre iguals.
B.4.1 Actuacions amb famílies o menors en situació de risc de maltractament infantil.
B.4.2 Actuacions dirigides a la prevenció i intervenció de l'abús i l'explotació sexual infantil.
B.4.3 Actuacions dirigides a la prevenció, detecció o intervenció del maltractament a les xarxes socials.
B.4.4 Actuacions dirigides a la prevenció, detecció, atenció i seguiment al maltractament infantil en l'àmbit educatiu i de serveis socials.
B.4.5 Actuacions dirigides a la prevenció, detecció i lluita contra la violència entre iguals.
B.4.6 Formació i promoció del voluntariat en aquests programes.
Descripció: l'objectiu és promoure la integració laboral i social dels joves més grans de 16 anys en situació de dificultat social que estiguin o hagin estat sota una mesura de protecció i facilitar-los l'allotjament i convivència mitjançant centres, pisos assistits o miniresidències, o els instruments i habilitats necessàries per a promoure la seva autonomia personal.
B.5.1 Programes d'acompanyament psicopedagògic en els itineraris d'inserció laboral.
B.5.2 Pisos assistits o d'emancipació.
B.5.3 Programes de desenvolupament d'activitats formatives i seguiment laboral dels joves contractats.
B.5.4 Formació i promoció del voluntariat en aquests programes.
Els joves a qui va adreçada la intervenció han de tenir o han hagut de tenir una mesura de protecció de menors.
Descripció: l'objectiu és estendre l'oferta de serveis que prestin atenció socioeducativa a menors de tres anys que, amb un projecte socioeducatiu adequat, possibilitin la inserció sociolaboral de les persones amb responsabilitats familiars mitjançant una conciliació millor entre la vida laboral, la familiar i la personal.
També s'hi poden incloure serveis destinats a donar suport directe les famílies amb menors de 3 anys relacionats amb pautes de criança, per cobrir necessitats puntuals de conciliació, espais de joc, de trobada familiar o serveis de respir, suport socioeducatiu a la primera infància en l'àmbit rural, atenció domiciliària i altres de naturalesa anàloga.
B.6.1 Serveis amb menjador per a fills de pares i mares treballadors.
B.6.2 Serveis sense menjador complementaris de les funcions de cura que realitza la família.
B.6.3 Serveis d'atenció socioeducativa a nens i nenes i famílies del medi rural i població dispersa, duts a terme a la casa pròpia o en un altre espai autoritzat per l'Administració competent.
B.6.4 Serveis que es prestin en zones de fort creixement demogràfic o de nova creació amb població socialment desfavorida o en zones rurals, així com aquelles zones que requereixin un reforç en la dotació de serveis per consolidar l'assentament de la seva població.
B.6.5 Formació i promoció del voluntariat en aquests programes.
Els serveis amb horari ampli i menjador han d'estar oberts un mínim de vuit hores al dia durant cinc dies a la setmana.
Els serveis complementaris de la cura de la família han d'atendre els infants durant un mínim de tres hores diàries i realitzar una tasca socioeducativa amb les seves famílies durant tres hores setmanals com a mínim.
Els serveis han de tenir l'autorització de l'Administració Pública competent o acreditar que es troben en tràmit d'obtenir-la.
Descripció: els projectes d'aquests programes han de preveure actuacions d'intervenció orientades a facilitar la inserció laboral en famílies que es trobin en les situacions següents:
Famílies en situació de dificultat o exclusió social.
Famílies nombroses i famílies monoparentals en situació de dificultat social i ingressos baixos.
B.7.1 Els programes que es realitzin en zones o barris desfavorits o de risc social i que proposin accions preventives i d'intervenció, complementàries dels serveis normalitzats educatius i de serveis socials.
B.7.2 Els programes que prevegin actuacions amb famílies que presentin un alt risc d'exclusió social.
B.7.3 Els programes que estableixin mecanismes de coordinació amb els serveis socials i altres recursos existents a la zona, com els de reinserció laboral, formació laboral, etc.
B.7.4 Formació i promoció del voluntariat en aquests programes.
Els projectes han d'incloure intervencions psicosocials de caràcter integral individualitzades per grup familiar.
Descripció: els projectes d'aquests programes tenen per objectiu la millora de l'ocupabilitat i la inserció laboral de persones en situació o en risc d'exclusió, que no accedeixen a les accions formatives o al mercat de treball normalitzats.
B.8.1 Programes que facilitin l'accés a l'ocupació per compte propi o d'altri mitjançant l'establiment d'itineraris personalitzats d'inserció que combinin diferents actuacions com informació, orientació, formació, pràctica laboral i accés al microcrèdit.
B.8.2 Programes que incloguin accions de caràcter integral a fi d'afavorir la inclusió activa a través de l'ocupació, i proporcionin, a més, l'accés a serveis de qualitat com l'educació, la sanitat i l'habitatge i, en general, al sistema de protecció social.
En els programes citats anteriorment es finança l'adequació i la millora de centres, així com la dotació d'equipament.
Els requisits i documentació que cal presentar es determinen a l'annex 3 d'aquestes bases.
B.8.3 Programes de formació i promoció del voluntariat en aquests programes.
Els projectes han d'acreditar, per escrit, la seva col·laboració amb els serveis socials públics municipals o autonòmics de la zona d'actuació.
Els projectes han de recollir àmpliament les accions concretes per a la inserció laboral dels seus beneficiaris: han d'indicar la denominació de l'activitat, el nombre d'hores, el nombre de participants, les matèries que s'imparteixen i les accions concretes d'adquisició d'hàbits socials i laborals adequades a les necessitats del mercat i dels mateixos beneficiaris.
A més, han de concretar el nombre de beneficiaris directes, les seves característiques en relació amb les accions a desenvolupar i els criteris que s'estableixen per seleccionar-los.
Descripció: els projectes d'aquests programes tenen com a finalitat la millora de l'ocupabilitat i la inserció laboral d'aquells grups de la població gitana que tenen dificultat per accedir a les accions d'inserció laboral i formatives per a la seva incorporació al mercat de treball, així com el foment de l'educació i escolarització, la prevenció de l'absentisme i abandonament escolar entre l'alumnat gitano, i la formació de població gitana adulta, en col·laboració amb la xarxa pública de serveis socials, serveis d'ocupació, o serveis d'educació, i han de tenir en compte la perspectiva de gènere i la igualtat entre homes i dones.
B.9.1 Programes de formació dirigits a potenciar l'accés de les persones gitanes a l'ocupació, tant per compte propi com per compte d'altri, així com la seva inserció sociolaboral a través d'itineraris personalitzats.
B.9.2 Programes de formació empresarial destinats al manteniment sostenible de les activitats d'autoocupació de la població gitana, com, per exemple, la venda ambulant.
B.9.3 Programes de formació de mediadors interculturals en els àmbits de l'ocupació, acció social, educació, habitatge i salut.
S'inclou en aquest àmbit la realització de programes de sensibilització, convivència intercultural, la igualtat de tracte i la no discriminació, així com l'assistència a víctimes de discriminació.
B.9.4 Programes per fomentar l'educació infantil, l'escolarització obligatòria, el reforç educatiu extraescolar, la prevenció de l'absentisme i l'abandonament escolar, així com la continuïtat i permanència en els estudis de nivells mitjans i superiors.
Tenen prioritat aquells programes que incloguin la intervenció i implicació de les famílies gitanes i la seva conscienciació sobre la importància de l'educació i l'escolarització.
B.9.5 Programes integrals d'adults, especialment dones, que incloguin activitats d'alfabetització, d'aprenentatge per a la participació social, que facilitin l'accés i el coneixement de les tecnologies de la informació i comunicació i que, si escau, treballin itineraris personalitzats d'inserció sociolaboral.
B.9.6 Programes socioformatius destinats a persones gitanes internades en centres penitenciaris, amb especial incidència en la població gitana femenina reclusa, amb la finalitat de fomentar la reestructuració familiar i l'arrelament social.
B.9.7 Programes d'acompanyament social a famílies gitanes en actuacions de reallotjament o d'accés a un habitatge normalitzat.
B.9.8 Formació i promoció del voluntariat en aquests programes.
Els projectes han de descriure àmpliament les actuacions concretes i especificar el nombre de beneficiaris directes, els perfils d'exclusió i els criteris que s'estableixen per seleccionar-los.
Els horaris de les activitats s'han de dissenyar d'acord amb les necessitats i els interessos de les dones.
Els professionals que duguin a terme aquests projectes han de tenir l'experiència i la formació adequades al tipus d'intervenció o formació que realitzin.
Els projectes de formació per a l'ocupació han d'incloure matèries en les àrees de formació bàsica i ocupacional, formació professional general o especialitzada i activitats complementàries.
Els projectes de suport i seguiment en les etapes d'educació infantil i obligatòria i els de prevenció de l'absentisme escolar han d'acreditar la coordinació amb els centres escolars de la localitat en què es realitzin i la implicació activa de les famílies afectades.
Els projectes que es realitzin en centres penitenciaris han de tenir la preceptiva autorització de la direcció dels centres corresponents.
Descripció: l'objectiu és promoure la integració sociolaboral dels joves i aturats de llarga durada, mitjançant el disseny i la realització d'accions integrals d'orientació laboral i d'itineraris personalitzats d'inserció laboral.
B.10.1 Programes per a joves dirigits a la recerca d'ocupació mitjançant l'adquisició de valors, competències i habilitats.
B.10.2 Programes que promoguin la igualtat en l'ocupació entre la població juvenil.
B.10.3 Programes per a joves que compleixin els objectius del programa de Garantia Juvenil.
B.10.4 Programes que desenvolupin sistemes de reconeixement formal o no formal de competències i habilitats que es puguin obtenir mitjançant l'acció voluntària.
Programes de formació i promoció del voluntariat.
Els projectes d'ocupació s'han de dirigir a joves d'entre 14 i 30 anys.
En els projectes de voluntariat s'ha de concretar el nombre de voluntaris.
Descripció: els projectes d'aquests programes tenen com a finalitat la transmissió de coneixements i habilitats en la creació d'empreses i autoocupació o la creació i desenvolupament d'estructures d'assessorament per a l'autoocupació, mitjançant el reforçament dels equips tècnics d'intervenció directa amb aturats, o mitjançant l'acompanyament de voluntaris.
B.11.1 Programes que fomentin la cultura emprenedora entre els joves.
B.11.2 Programes que continguin accions d'informació, motivació i assessorament en l'elaboració de projectes empresarials.
B.11.3 Programes que desenvolupin accions formatives a emprenedors.
B.11.4 Programes de voluntariat que afavoreixin el desenvolupament intergeneracional entre persones grans voluntàries i joves en la creació d'empreses.
Els projectes que fomentin la cultura emprenedora s'han de dirigir a joves d'entre 14 i 30 anys.
En els projectes de voluntariat,, s'ha de concretar el nombre de voluntaris.
Descripció: projectes de programes dirigits a transmetre entre les persones joves, a través de l'educació formal i no formal, els valors del compromís solidari amb les persones més desfavorides i desenvolupar accions preventives contra el racisme, la xenofòbia i tota mena de discriminació de les persones per raó de sexe, origen racial o ètnic, nacionalitat, religió o creences, orientació o identitat sexual, edat, discapacitat o qualsevol altra condició o circumstància personal o social.
B.12.1 Programes que elaborin o desenvolupin continguts educatius o experiències que afavoreixin valors de solidaritat, convivència, tolerància, igualtat i participació entre els joves, i contribueixin a prevenir i lluitar contra el racisme, la xenofòbia i tota mena de discriminació de les persones per raó de sexe, origen racial o ètnic, religió o creences, orientació o identitat sexual, edat, discapacitat o qualsevol altra condició o circumstància personal o social.
B.12.2 Programes de voluntariat en espais d'educació formal o no formal que desenvolupin continguts educatius o experiències que afavoreixin els valors de la solidaritat, la inclusió educativa i la participació compromesa dels joves.
B.12.3 Programes de voluntariat que afavoreixin el compromís del professorat i de la direcció dels centres escolars en la programació d'activitats escolars o extraescolars.
En el cas de projectes per a joves, els programes han de concretar accions a desenvolupar i disposar de sistemes interns de seguiment i avaluació de resultats que incorporin les metodologies necessàries per a realitzar avaluacions de gènere que permetin saber l'impacte de gènere real de les actuacions.
En el cas de projectes de voluntariat que es desenvolupin en institucions educatives han de rebre la seva col·laboració i autorització.
Descripció: els projectes d'aquests programes s'han de dirigir a impulsar la incorporació i el manteniment de les dones al mercat laboral, especialment les que es troben en situacions de més vulnerabilitat, així com a facilitar la conciliació de la vida personal, la laboral i la familiar.
B.13.1 Programes de formació en nous sectors d'ocupació (medi ambient, noves tecnologies, desenvolupament sostenible, etc.) o que impliquin acords amb empreses que garanteixin la inserció professional d'un nombre de dones per programa o per empresa.
B.13.2 Programes de formació a col·lectius amb dificultats o que incloguin itineraris d'inserció, especialment pràctiques en empreses, i diversificació professional (dones joves, dones més grans de 45 anys, dones amb discapacitat, dones transsexuals i dones que visquin en l'àmbit rural).
B.13.3 Programes que ofereixin oportunitats d'ocupació i autoocupació a dones que visquin al món rural (formació en noves tecnologies, assessorament per a la distribució dels seus productes a través de xarxes comercials, fires, medi ambient, desenvolupament rural, diversificació d'activitats, etc.).
B.13.4 Programes de promoció de l'activitat empresarial de les dones (assessorament, contacte entre xarxes empresarials de dones, etc.).
B.13.5 Programes dirigits a vigilar el compliment de la normativa laboral en matèria d'igualtat d'oportunitats entre dones i homes, especialment la igualtat salarial.
B.13.6 Programes que facilitin la conciliació entre la vida personal, la laboral i la familiar.
B.13.6.1 Els que facilitin la reincorporació al treball de les dones després d'un període d'inactivitat per cura de la família.
B.13.6.2 Els que facilitin la corresponsabilitat entre dones i homes en el treball.
B.13.6.3 Els que fomentin la integració de la perspectiva de gènere en l'activitat professional mitjançant actuacions de sensibilització i formació en les empreses, mesures de conciliació, etc.
B.13.7 Programes que fomentin la integració personal, social i laboral de dones en situació d'exclusió social o d'especial vulnerabilitat.
B.13.8 Programes que fomentin la integració personal, social i laboral de dones víctimes de delictes relacionats amb totes les formes de violència contra la dona.
B.13.9 Formació i promoció del voluntariat en aquests programes.
Els projectes han de concretar les accions que s'han de desenvolupar, així com els criteris de selecció de les dones dels col·lectius amb dificultats especials.
Els projectes han d'incloure un sistema d'avaluació de resultats, que incorpori les metodologies necessàries per a realitzar avaluacions de gènere que permetin saber l'impacte de gènere real de les actuacions.
Descripció: els projectes d'aquests programes han de tenir per objecte promoure l'accés a serveis de formació i orientació professionals per a l'ocupació ordinària de les persones amb discapacitat.
B.14.1 Programes que combinin activitats de diferent naturalesa: informació, orientació i assessorament, habilitats socials i tècniques de comunicació, formació, pràctica laboral i itinerari personalitzat d'acompanyament, seguiment en el procés d'inserció laboral i atenció a l'alumnat en situació o risc d'exclusió social que finalitzi el programa de trànsit a la vida adulta i laboral (PTVAL) en els centres d'educació especial.
B.14.2 Programes que possibilitin la inserció laboral de les persones amb discapacitat d'accés a l'ocupació a través del coneixement de les noves tecnologies de la informació i la comunicació.
B.14.3 Programes que facilitin l'establiment per compte propi de persones amb discapacitat.
B.14.4 Programes d'informació de les condicions, obligacions i beneficis de la contractació de persones amb discapacitat a petites i mitjanes empreses.
B.14.5 Formació i promoció del voluntariat en aquests programes.
Els projectes han de recollir àmpliament les accions concretes de formació i capacitació per a la inserció laboral adequades a les necessitats del mercat i dels mateixos beneficiaris, com, per exemple, serveis d'intermediació laboral que desenvolupin un conjunt d'accions i que tinguin com a la finalitat última contribuir a la capacitació i inserció laboral de persones amb discapacitat en entorns normalitzats.
Els projectes han de concretar el nombre de beneficiaris directes, especificar-ne els perfils d'exclusió dels usuaris i els criteris que estableixen per seleccionar-los.
En els programes en els quals es prevegi la participació de voluntaris, se n'ha de concretar el nombre.
B.15.1 Descripció: projectes de programes per a la integració social i laboral, formatius, educatius, culturals i esportius per a interns o internes en règim ordinari i tancat.
B.15.1.1 Formació i tallers ocupacionals, orientació laboral, acompanyament i seguiment per a la inserció laboral, habilitats socials i tècniques de comunicació.
B.15.1.2 Assessorament personal i jurídic, desenvolupament personal, pisos d'acollida per a permisos de sortida, creació d'unitats dependents, sortides programades de tipus terapèutic, programes d'igualtat i drets humans.
B.15.1.3 Educació per a la salut, ensenyament d'idiomes, foment de la lectura i l'escriptura, informàtica i tallers de noves tecnologies, educació mediambiental, educació viària, formació en igualtat i drets humans, tallers formatius amb especial incidència en la relació intergeneracional, activitats ocupacionals, tallers de cinema, teatre i música, sortides culturals i esportives, esport de recreació, esport de competició i escoles esportives, activitats lúdiques, activitats de lleure i ocupació del temps lliure.
B.15.1.4 Programes d'acompanyament sociolaboral, formatius, educacionals, culturals i esportius per a interns o internes en règim ordinari i tancat.
B.15.2 Descripció: projectes de programes sanitaris o d'atenció a les drogodependències dirigits a aconseguir la inserció laboral i la integració social i programes formatius i educatius per a interns i internes en medis oberts i alliber ats condicionals.
B.15.2.1 Atenció a persones amb addiccions, persones amb el VIH o la sida i altres patologies polivalents, atenció a persones amb malalties mentals i persones amb discapacitat intel·lectual, suport psicològic, suport a persones grans, persones amb malalties cròniques i amb necessitat de cures pal·liatives.
B.15.2.2 Formació i tallers ocupacionals, orientació laboral, tècniques de recerca de feina, acompanyament i seguiment per a la inserció laboral.
B.15.2.3 Assessorament personal i jurídic; acollida de persones amb el VIH o la sida i altres malalties; atenció a persones amb discapacitat sensorial o física; víctimes de violència de gènere en l'àmbit domèstic i agressors sexuals; mediació penitenciària i justícia retributiva; desenvolupament personal; competència i habilitats socials, i pisos d'acollida per a alliberats condicionals i definitius, i unitats dependents.
B.15.2.4 Programes formatius d'idiomes, informàtica i activitats ocupacionals, programes esportius, programes d'activitats lúdiques, de lleure i ocupació del temps lliure.
B.15.2.5 Programes d'acompanyament sociolaboral, formatius, educacionals, culturals i esportius per a interns o internes en règim obert.
B.15.3 Descripció: projectes d'aquests programes d'atenció als col·lectius específics de persones migrants, de dones i infants que resideixen en centres penitenciaris o unitats de mares, de joves i de persones grans.
B.15.3.1 Assessorament personal i jurídic, programes d'integració en els valors del sistema democràtic i en els valors de la cultura occidental, ensenyament del català i el castellà per a persones estrangeres.
B.15.3.2 Programes d'orientació i inserció laboral dirigits específicament a dones, programes de desenvolupament personal, millora d'autoestima, promoció d'habilitats saludables o similars, programes de prevenció de violència de gènere i tractament de víctimes, programes socioeducatius, formatius i d'ocupació del temps lliure.
B.15.3.3 Sortides programades amb nens i nenes destinades a afavorir la seva integració en l'entorn social, vacances programades dels nens i les seves mares, sortides de cap de setmana dels nens, celebració de festivitats per afavorir la relació grupal en un clima lúdic i festiu, programes d'intervenció amb els nens i amb les seves mares, guarderies durant les comunicacions.
B.15.3.4 Programes d'inserció i orientació laboral per a joves, programes de sensibilització i prevenció de la violència de gènere i d'altres conductes antisocials, programes de foment d'hàbits saludables, educació sexual, educació mediambiental o similars, programes d'intervenció socioeducativa que incloguin actuacions individualitzades de suport psicològic i emocional, programes d'educació en valors que fomentin la convivència i la tolerància.
B.15.3.5 Suport, informació, assessorament personal i jurídic, suport a persones grans, persones amb malalties cròniques i amb necessitat de cures pal·liatives, programes d'intervenció socioeducativa que incloguin actuacions individualitzades de suport psicològic i emocional.
B.15.4 Descripció: projectes d'aquests programes per a la col·laboració en la suspensió i substitució de l'execució de les penes privatives de llibertat i per a la col·laboració en el compliment de penes privatives de drets.
Treballs en benefici de la comunitat en fórmules de compliment mitjançant programes o tallers reeducatius.
B.15.4.1 Suport terapèutic a les persones amb abús o dependència de drogues per a la col·laboració en la suspensió i substitució de l'execució de les penes privatives de llibertat, suport a programes de tipus formatiu, cultural, educatiu, professional i de tractament psicològic amb especial atenció al tractament als maltractadors per violència de gènere, en l'àmbit familiar, agressors sexuals i altres de similars.
B.15.4.2 Participació en programes formatius, laborals, culturals, d'educació viària, sexual, de defensa del medi ambient, de protecció dels animals, d'igualtat de tracte i no discriminació, i altres de similars, així com programes de deshabituació al consum d'alcohol, drogues tòxiques o substàncies estupefaents, o de tractament d'altres comportaments addictius, derivats de l'article 90 del Codi Penal.
B.15.5 Descripció: projectes de programes de voluntariat amb les persones més vulnerables.
Els projectes han d'especificar el centre penitenciari o la ubicació de l'actuació.
Els projectes s'han d'adaptar a les instruccions d'intervenció d'organitzacions no governamentals i entitats col·laboradores dictades per l'administració penitenciària competent.
Els projectes que hagin estat en funcionament anteriorment, s'han d'acompanyar d'una memòria d'avaluació dels resultats obtinguts i no poden haver rebut un informe desfavorable dels centres penitenciaris on s'hagin dut a terme.
B.16 Programes per a la inserció sociolaboral de migrants.
Descripció: l'objecte d'aquestes subvencions és la realització de projectes que fomentin la integració sociolaboral, el retorn, el reagrupament familiar i els processos d'acollida i integració de les persones immigrants, sol·licitants d'asil i altres persones amb protecció internacional que estiguin en situació de vulnerabilitat, així com l'assistència als emigrants catalans que retornen a Catalunya per facilitar-los el seu reingrés a la societat catalana.
B.16.1 Programes d'informació, orientació social i cívica, formació, assessorament legal, traducció i interpretació, mediació social i intercultural dirigits a immigrants, sol·licitants d'asil i altres persones amb protecció internacional, que tinguin per objectiu proporcionar i afavorir l'accés als serveis socials generals i la cobertura de les necessitats personals, laborals i socials que promoguin la igualtat de tracte i la convivència ciutadana.
Així mateix, es preveuen accions formatives i cursos de català i castellà que afavoreixin la inserció social dels nouvinguts o de persones que no hagin assolit un nivell suficient d'idioma que els permeti sortir-se'n de manera autònoma.
B.16.2 Programes per a la mediació social i intercultural en l'àmbit educatiu, sanitari, veïnal i social o que promoguin la participació social.
B.16.3 Programes d'acollida integral per a l'atenció de les necessitats bàsiques i de suport a la inserció a persones immigrants, sol·licitants d'asil i altres persones amb protecció internacional que incloguin la creació o manteniment de places d'acollida que proporcionin recursos d'allotjament i manutenció.
Aquests programes també poden incloure obres d'adaptació, equipament i reposició de mobiliari i estris dels diferents allotjaments.
B.16.4 Programes d'informació, orientació, formació i assessorament sociolaboral a través d'itineraris personalitzats d'acompanyament, intermediació i seguiment en el procés de recerca d'ocupació i inserció laboral destinats a potenciar l'accés a l'ocupació i la promoció de la cultura emprenedora.
B.16.5 Programes que tinguin per objectiu facilitar i afavorir el reagrupament familiar dels immigrants.
B.16.6 Programes que tinguin per objectiu el retorn voluntari dels immigrants als seus països d'origen i que afavoreixin la reinserció social.
S'han de prioritzar els col·lectius d'immigrants d'especial vulnerabilitat i les dones víctimes de violència de gènere en qualsevol de les seves manifestacions.
B.16.7 Programes de suport i facilitació de la mobilitat geogràfica de les persones treballadores immigrants dins de tot el territori català.
B.16.8 Programes dirigits a l'assistència d'emigrants catalans que retornen a Catalunya, durant el temps necessari per poder acollir-se als sistemes generals d'atenció.
B.16.9 Programes que promoguin la sensibilització, la igualtat d'oportunitats, la lluita contra el racisme i la xenofòbia i la convivència intercultural en barris amb una presència significativa de població immigrant.
B.16.10 Programes destinats al pagament dels costos de tràmits en els consolats dels països d'origen, així com els desplaçaments dels usuaris per a l'obtenció dels elements imprescindibles per normalitzar la documentació a l'Estat espanyol.
B.16.11 Formació i promoció del voluntariat en aquests programes.
Els projectes d'orientació, informació i acollida integral, han de ser subsidiaris o complementaris d'aquells que estableixin les autoritats competents amb caràcter general per a tota la població.
Els beneficiaris han de necessitar una acció compensatòria davant les dificultats específiques derivades de formar part dels col·lectius citats.
Els projectes han de tenir relació amb aquelles situacions en les quals les Administracions Públiques considerin urgent la seva intervenció.
En els projectes sobre la millora de les condicions d'habitabilitat, els beneficiaris han d'acreditar la titularitat o dret suficient sobre l'habitatge o allotjament o, si escau, han de tenir l'autorització de l'arrendador, propietari o titular del dret.
És obligació de les entitats sol·licitants comprovar-ho.
Igualment, hi ha de constar el compromís de l'entitat sol·licitadora d'exigir l'acreditació de la residència efectiva, així com, si escau, d'obtenir les llicències i permisos pertinents per a l'execució de l'obra.
Els projectes de reagrupament familiar han de preveure dispositius d'informació sobre acollida o mòduls informatius introductoris abans o després de l'arribada dels familiars reagrupats.
Els beneficiaris de programes de retorn voluntari no han d'estar inclosos en cap dels supòsits de prohibició de sortida de l'Estat espanyol que preveu la legislaciód'estrangeria, han d'acceptar el compromís de no retornar a l'Estat espanyol en el termini de tres anys a partir del moment de la seva sortida per realitzar una activitat lucrativa o professional per compte propi o d'altri, i en el cas dels programes d'ajuda al viatge que complementin el Pla de Retorn Voluntari mitjançant l'abonament anticipat i acumulat de la prestació contributiva per atur, han de tenir reconegut aquest dret pel Servei Públic d'Ocupació competent i haver rebut el primer pagament de l'esmentada prestació.
En els projectes de mobilitat geogràfica els immigrants han d'estar en situació de vulnerabilitat o risc d'exclusió social i els projectes han d'afavorir la inserció laboral o social dels treballadors immigrants i les seves famílies.
Els projectes dirigits a l'assistència i acollida temporal dels retornats han d'estar coordinats amb els serveis socials de caràcter públic.
Els projectes d'interpretació i traducció els han de prestar entitats que treballin amb professionals d'experiència i prou capacitat per facilitar la prestació d'aquests serveis amb garantia de qualitat.
B.17 Programes d'inserció sociolaboral per a persones amb infecció del VIH o la sida.
Descripció: tenen com a finalitat la millora de l'ocupabilitat i la inserció laboral de les persones amb el VIH o la sida.
B.17.1 Programes de suport i acompanyament en la recerca d'ocupació en el seu procés d'inserció laboral.
B.17.2 Programes de coordinació entre entitats, empreses i sindicats per fomentar la recerca de llocs de treball.
B.17.3 Programes de formació dirigida, capacitació i recerca activa d'ocupació per potenciar l'accés i la inserció laboral.
B.17.4 Formació i promoció del voluntariat en aquests programes.
Els projectes han d'incloure itineraris d'integració laboral personalitzats.
Els projectes han de disposar de sistemes interns de seguiment i avaluació de resultats.
Descripció: aquests projectes de programes destinats a menors en conflicte social tenen per objecte la intervenció amb menors que estiguin complint una mesura al medi obert, oferir allotjament i convivència en centres, pisos o miniresidències als menors que estiguin complint mesures d'internament, o desenvolupar actuacions derivades de les reparacions extrajudicials dictades pels jutges de menors i promoure com a finalitat la seva educació i inserció laboral.
B.18.1 Programes que estableixin mecanismes de coordinació que facin més eficaç la integració dels menors en el context familiar, social, educatiu i laboral.
B.18.2 Programes innovadors i que incloguin criteris de qualitat i avaluació per a la millora de la intervenció en medi obert i en els serveis residencials.
B.18.3 Programes que prevegin la mediació intercultural per facilitar l'adaptació del menor al centre, a més de la relació de l'equip tècnic amb les famílies.
En els projectes en què es prevegi la participació de voluntàries, se n'ha de concretar el nombre.
Els projectes residencials han de tenir la infraestructura necessària i adequada per a la consecució dels objectius.
Les residències han de tenir, en tot cas, mòduls diferenciats.
Els projectes residencials, encara que només prevegin despeses d'inversió, han d'anar acompanyats del seu corresponent projecte educatiu i dels objectius que persegueix.
Els programes han de reunir els requisits i presentar la documentació que es determini en l'annex 3 d'aquestes bases.
Descripció: projectes de programes que tinguin per objecte la prevenció de delictes relacionats amb totes les formes de violència contra les dones, inclosa la protecció integral de les víctimes i els seus fills i filles: violència de gènere, tràfic amb finalitats d'explotació sexual, delictes contra la llibertat sexual, mutilació genital femenina, matrimonis forçats, etc.
B.19.1 Programes d'informació, formació i sensibilització dirigits a prevenir la comissió de delictes de violència contra les dones, sigui quina sigui la seva expressió.
B. 19.2 Programes que cooperin en la seguretat i protecció integral de les víctimes i els seus fills i filles, inclòs l'allotjament per facilitar el desplaçament d'un territori a un altre.
B.19.3 Programes dirigits a grups especialment vulnerables (dones amb discapacitat, dones del medi rural, dones grans, dones immigrants, entre d'altres).
B.19.4 Programes de promoció i formació del voluntariat per a l'acompanyament i suport a les víctimes de delictes relacionats amb la violència contra les dones.
Els projectes han d'incorporar indicadors de qualitat de gènere i de compliment d'objectius.
Els professionals que duguin a terme aquests projectes han de tenir l'experiència i la formació adequades al tipus d'intervenció que realitzin i formar part d'un equip multidisciplinari, especialment han de disposar de formació específica en igualtat de gènere i elements de comprensió i actuació en violència masclista.
Els projectes en què es prevegin actuacions amb menors, se n'ha de garantir l'atenció especialitzada.
Descripció: Els projectes d'aquests programes tenen per objectiu crear o reforçar serveis d'atenció, assessorament i orientació jurídica a les persones que puguin ser objecte de discriminació directa, indirecta o qualsevol altre tipus de discriminació (assetjament discriminatori, discriminació múltiple, discriminació per associació, etc.) per raó de sexe, origen racial o ètnic, discapacitat física, sensorial o psíquica, religió o creences, orientació sexual, identitat de gènere, edat o qualsevol altra condició o circumstància personal o social, així com a les víctimes de delictes d'odi i intolerància, incloses els de discurs d'odi.
B.20.1 Programes destinats a fer atenció integral als casos de discriminació rebuts en el servei o oficina especialitzada, per mitjà d'una metodologia sistemàtica basada en l'aplicació d'un protocol d'intervenció a persones que pateixin o hagin patit algun incident discriminatori o delicte d'odi, o tinguin constància de situacions de discriminació en el seu entorn més proper, mitjançant atenció presencial, telefònica i en línia.
B.20.2 Programes que tinguin per objectiu la formació dels professionals encarregats de prestar assistència i tramitar les reclamacions i denúncies de les víctimes de discriminació.
B.20.3 Programes d'informació i sensibilització dirigits a la ciutadania en general i, en particular, als grups de població que presenten més vulnerabilitat davant de la discriminació, destinats a millorar el coneixement dels seus drets i dels recursos existents en cas que vulguin interposar una reclamació o denúncia.
Es pretén que a través d'aquests programes s'incrementi el nivell de conscienciació i la capacitat de detecció d'incidents discriminatoris i delictes d'odi per part de la ciutadania, així com el coneixement sobre els recursos als quals es pot acudir per fer-hi front.
B.20.4 Programes de promoció i formació del voluntariat per a l'acompanyament i suport a les víctimes.
La població destinatària és el conjunt de la ciutadania, i s'entén, per tant, que les activitats de formació, informació i sensibilització es poden dirigir a tota mena de grups de població, així com a les entitats, ONG i agents implicats en la promoció de la igualtat de tracte i l'erradicació de la discriminació i dels delictes d'odi i intolerància.
L'assistència a víctimes de discriminació es pot dirigir tant a la persona o grup a què s'integra, víctima potencial d'un incident discriminatori, d'un delicte d'odi o intolerància, com a les persones del seu entorn més proper (familiars, coneguts, amics, etc.).
S'entén per discriminació directa la situació en què es troba una persona o grup en què s'integra que sigui, hagi estat o pugui ser tractada de manera menys favorable que d'altres en situació anàloga o comparable.
S'entén per discriminació indirecta la produïda quan una disposició, criteri o pràctica aparentment neutre ocasiona o pot ocasionar a una o diverses persones un desavantatge particular respecte d'altres.
S'entén per delictes d'odi aquells delictes comesos per motius racistes, antisemites o una altra classe de discriminació referent a la ideologia, religió o creences de la víctima, l'ètnia, raça o nació a la qual pertany, el seu sexe, orientació sexual, o la seva identitat de gènere, la malaltia que tingui o la seva discapacitat, inclosos els delictes relacionats amb el denominat discurs de l'odi, propagat a través d'internet i les xarxes socials.
Els projectes d'assistència han d'incloure la realització de les investigacions necessàries per determinar les circumstàncies en les quals s'ha produït l'incident discriminatori, la indicació i, si escau, la derivació als recursos socials públics que correspongui, la redacció d'escrits i assistència jurídica per tal de restablir i reparar els drets suposadament vulnerats i la resolució alternativa de conflictes, amb el consentiment de les parts, a través de mecanismes de mediació.
Els projectes d'assistència exigeixen l'obertura d'un expedient per cada incident discriminatori i la redacció d'informes trimestrals d'activitats i casos atesos, que recullin, almenys, dades relatives a l'edat, el sexe de la víctima, els motius de discriminació, l'origen geogràfic, l'àmbit en què es produeix la discriminació (ocupació, educació, habitatge, sanitat, etc.), l'agent discriminador (persones física o jurídica) i els drets vulnerats, a més de resultats de les activitats d'assistència, descripció de les actuacions dutes a terme, anàlisi dels factors favorables i desfavorables que van incidir en les actuacions i valoració del grau de satisfacció de les persones usuàries del servei.
Els projectes d'assistència han d'incloure un pla de treball global amb un catàleg de serveis a prestar.
Els projectes d'assistència han d'incloure les activitats formatives necessàries per al personal que realitzi el servei, d'acord amb la metodologia i els protocols que faciliti l'Institut Català de les Dones.
Els projectes de formació, informació i sensibilització han d'incloure la presentació d'un pla d'actuacions que detalli la programació d'activitats, la proposta metodològica i el perfil de destinataris.
Requisits i documentació a presentar en els programes que incloguin inversions.
El projecte objecte de finançament ha d'haver estat finançat en convocatòries de subvencions destinades a programes d'interès general amb càrrec a l'assignació del 0,7% de l'IRPF, anteriors a la publicació d'aquesta Ordre de bases, cosa que ha d'acreditar mitjançant el model de declaració responsable que consta en el formulari de sol·licitud.
A més ha de presentar la documentació a què es fa referència a l'apartat de documentació que cal presentar.
No s'exigeix el requisit que el projecte hagi estat finançat en les convocatòries anteriors esmentades en el paràgraf anterior quan es tracti de finançar l'equipament i les obres d'adaptació i rehabilitació de centres i unitats d'atenció social, necessàries per a la seva posada en funcionament o per poder prestar a les persones una atenció adequada i de qualitat.
Acreditar cofinançament, tret de quan es tracti d'equipament.
En el supòsit que el programa presentat suposi disponibilitat de noves places, s'ha de documentar la fórmula prevista per al finançament d'aquestes places i, si escau, per al manteniment del centre i unitat d'atenció social.
Documentació que cal presentar:
Quan es tracti de projectes d'inversió finançats en convocatòries anteriors a la publicació d'aquesta Ordre de bases, cal presentar una declaració del representant de l'entitat en la qual consti que el projecte no ha patit reformes ni revisions o variacions en el preu inicial.
La documentació inicial i complementària del projecte exigida a la sol·licitud del projecte finançat anteriorment, no cal presentar-la quan no s'hagi modificat i estigui en poder de l'òrgan instructor actuant.
En aquest cas el representant legal de l'entitat ha de fer constar, per escrit, la data i l'òrgan o dependència en què van ser presentats.
Quan es tracti de projectes d'inversió finançats en convocatòries anteriors a la publicació d'aquesta Ordre de bases, cal presentar un certificat del director facultatiu relatiu a l'execució de l'obra realitzada o bé del representant legal de l'entitat executant relatiu a les actuacions realitzades.
En tots dos casos, les dades s'han de referir a les despeses realitzades amb càrrec a la convocatòria anterior, i han de concretar les anualitats objecte de finançament.
Quan es tracti de projectes d'inversió finançats en convocatòries anteriors a la publicació d'aquesta Ordre de bases, cal presentar una memòria sobre l'execució de les inversions i el grau de compliment dels objectius previstos, a la data de publicació de la convocatòria corresponent, regulada per aquesta Ordre, i que s'ha d'acompanyar amb el formulari d'aportació de documentació.
Document acreditatiu conforme es disposa de titularitat suficient sobre l'immoble o, en cas que siguin immobles arrendats o cedits, el contracte d'arrendament o document acreditatiu de cessió almenys per 20 anys, i autorització del propietari.
Avantprojecte pressupostat o projecte d'obres, ajustat a la normativa vigent i amb les especificacions tècniques i arquitectòniques adequades als usuaris del centre.
Quan es tracti d'obres de conservació i reparacions s'ha de presentar, en el seu lloc, un pressupost detallat i, si escau, una memòria firmada pel contractista.
Informe sobre viabilitat urbanística i acreditació de la possibilitat legal d'obtenir les llicències i permisos necessaris.
Quan el cost de l'obra superi els 50.000 euros, s'han d'aportar com a mínim tres ofertes diferents, i s'ha de justificar l'elecció d'una de les ofertes.
En el supòsit d'adquisició d'equipament, cal presentar el pressupost de l'empresa subministradora, amb indicació del cost per unitat i de l'import total de les adquisicions que es pretenen realitzar.
Quan el cost de l'equipament superi els 18.000 euros, s'han d'aportar com a mínim tres ofertes diferents, i s'ha de justificar l'elecció d'una de les ofertes.
En el supòsit que el programa presentat suposi disponibilitat de noves places, s'ha de documentar la fórmula prevista per al finançament d'aquestes places i, i escau, per al seu manteniment.
Els criteris socials que s'aplicaran per seleccionar els usuaris i el règim d'aportació econòmica pels serveis que s'hagin de rebre.
Dins de les despeses d'inversió, i en relació amb els edificis afectes al desenvolupament del projecte, s'han d'imputar amb càrrec del concepte d'obres les despeses següents:
(Les obres de primer establiment, és a dir, les que donen lloc a la creació d'un bé immoble, sempre que es dediquin al projecte objecte de la subvenció un mínim de vint anys.
Les obres de reforma, és a dir, aquelles que suposen una ampliació, millora, modernització, adaptació, adequació o reforç d'un bé immoble ja existent.
(Les obres de gran reparació, és a dir, aquelles que tenen per objecte esmenar un dany produït en un bé immoble per causes fortuïtes o accidentals quan afectin fonamentalment l'estructura resistent.
Cal tenir en compte que quan es realitza una obra cal, doncs, que distingir si representa una reforma o una gran reparació, cas en què s'ha d'imputar al concepte de despeses d'inversió, o bé si es tracta d'una reparació simple o d'una obra de conservació i, per tant, s'ha d'imputar al concepte de despeses corrents (partida de manteniment i activitats).
Les obres de reparació simple o de conservació i manteniment són les que corresponen a la descripció següent:
Les obres de reparació simple, és a dir, les que es duen a terme per esmenar un dany produït en un bé immoble per causes fortuïtes o accidentals, sempre que no n'afectin l'estructura.
Les obres de conservació i manteniment, és a dir, les que tenen per objecte esmenar un dany produït en un bé immoble pel seu ús natural.